Datum: 6. 7. 2020

Številka: 4300-1/2020/2

**DOKUMENTACIJA V ZVEZI Z ODDAJO JAVNEGA NAROČILA**

**-**

**RAZPISNA DOKUMENTACIJA**

**ZA ODDAJO JAVNEGA NAROČILA BLAGA**

**PO ODPRTEM POSTOPKU**

**Predmet naročila:**

**okolju prijazne storitve čiščenja prostorov in opreme**

**VSEBINA:**

Razpisno dokumentacijo sestavljajo:

1. Navodila ponudnikom za pripravo ponudbe,
2. Seznam zahtevanih storitev čiščenja 2020,
3. Temeljne okoljske zahteve
4. Obrazci za pripravo ponudbe,
5. Vzorec pogodbe.

**NAVODILA PONUDNIKOM**

**ZA PRIPRAVO PONUDBE**

KAZALO

[1. povabilo zainteresiranim ponudnikom k sodelovanju 5](#_Toc42683289)

[2. OZNAKA IN PREDMET JAVNEGA NAROČILA 5](#_Toc42683290)

[2.1 OGLED LOKACIJE 6](#_Toc42683291)

[3. POSTOPEK ODDAJE JAVNEGA NAROČILA 6](#_Toc42683292)

[4. ODDAJA IN JAVNO ODPIRANJE PONUDB 6](#_Toc42683293)

[4.1 ROK ZA ODDAJO PONUDB 6](#_Toc42683294)

[4.2 UMIK IN SPREMEMBA PONUDB 7](#_Toc42683295)

[4.3 ČAS IN KRAJ ODPIRANJA PONUDB 7](#_Toc42683296)

[4.4 POJASNILA, DOPOLNITVE IN POPRAVKI PONUDB 7](#_Toc42683297)

[5. PRAVNA PODLAGA 8](#_Toc42683298)

[6. gospodarski subjekt, ki lahko sodeluje v javnem naročilu 8](#_Toc42683299)

[6.1 SKUPNA PONUDBA (ponudba s partnerji) 8](#_Toc42683300)

[6.2 PODIZVAJALCI 9](#_Toc42683301)

[6.3 SKLICEVANJE NA ZMOGLJIVOSTI DRUGEGA GOSPODARSKEGA SUBJEKTA 9](#_Toc42683302)

[7. TEMELJNA PRAVILA za KOMUNIKACIJO, dostop, obvestila in pojasnila 9](#_Toc42683303)

[7.1 KOMUNIKACIJSKA SREDSTVA 9](#_Toc42683304)

[7.2 OBVESTILA IN POJASNILA V ZVEZI Z RAZPISNO DOKUMENTACIJO 10](#_Toc42683305)

[7.3 SPREMINJANJE ALI DOPOLNJEVANJE RAZPISNE DOKUMENTACIJE 10](#_Toc42683306)

[7.4 JEZIK JAVNEGA NAROČANJA 10](#_Toc42683307)

[8. POGOJI ZA PRIZNANJE SPOSOBNOSTI IN RAZLOGI ZA IZKLJUČITEV 10](#_Toc42683308)

[8.1 RAZLOGI ZA IZKLJUČITEV 11](#_Toc42683309)

[8.1.1 Gospodarski subjekti, za katere ne smejo obstajati razlogi za izključitev 14](#_Toc42683310)

[8.1.2 Popravni mehanizem 14](#_Toc42683311)

[8.2 POGOJI ZA SODELOVANJE 14](#_Toc42683312)

[8.2.1 Gospodarski subjekti, za katere so določeni pogoji 18](#_Toc42683313)

[8.3 DRUGI POGOJI 19](#_Toc42683314)

[8.4 OBRAZEC ESPD 19](#_Toc42683315)

[8.5 PREVERJANJE URADNO DOSTOPNIH PODATKOV 20](#_Toc42683316)

[8.6 PREVERJANJE PODATKOV, KI NISO URADNO DOSTOPNI 20](#_Toc42683317)

[8.7 PRIDOBIVANJE PODATKOV NA DRUGE NAČINE 21](#_Toc42683318)

[9. FINANČNA ZAVAROVANJA 21](#_Toc42683319)

[9.1 FINANČNO ZAVAROVANJE ZA RESNOST PONUDBE 21](#_Toc42683320)

[9.2 FINANČNO ZAVAROVANJE ZA DOBRO IZVEDBO POGODBENIH OBVEZNOSTI 22](#_Toc42683321)

[10. merila 22](#_Toc42683322)

[11. ponudba 23](#_Toc42683323)

[11.1 PONUDBENA DOKUMENTACIJA 23](#_Toc42683324)

[11.2 VELJAVNOST PONUDBE 27](#_Toc42683325)

[11.3 PONUDBENA CENA 27](#_Toc42683326)

[11.4 RAČUNSKE NAPAKE 28](#_Toc42683327)

[11.5 PODATKI O USTANOVITELJIH 28](#_Toc42683328)

[11.6 PODPIS PONUDBENE DOKUMENTACIJE 29](#_Toc42683329)

[11.7 ZAUPNOST 29](#_Toc42683330)

[11.8 DRUGA DOLOČILA ZA PRIPRAVO PONUDBE 29](#_Toc42683331)

[11.8.1 Stroški ponudbe 29](#_Toc42683332)

[11.8.2 Protikorupcijsko določilo 29](#_Toc42683333)

[11.8.3 Izvajanje ukrepov varstva pri delu 29](#_Toc42683334)

[12. TEHNIČNE SPECIFIKACIJE 30](#_Toc42683335)

[13. ZAKLJUČEK POSTOPKA ODDAJE JAVNEGA NAROČILA 30](#_Toc42683336)

[13.1 USTAVITEV POSTOPKA 30](#_Toc42683337)

[13.2 ODLOČITEV O ODDAJI NAROČILA 30](#_Toc42683338)

[13.3 ZAVRNITEV VSEH PONUDB 30](#_Toc42683339)

[13.4 SPREMEMBA ODLOČITVE O ODDAJI NAROČILA 30](#_Toc42683340)

[13.5 PRAVNOMOČNOST ODLOČITVE O ODDAJI NAROČILA 30](#_Toc42683341)

[13.6 ODSTOP OD IZVEDBE JAVNEGA NAROČILA 31](#_Toc42683342)

[14. POGODBA O IZVEDBI JAVNEGA NAROČILA 31](#_Toc42683343)

[15. pravno varstvo 31](#_Toc42683344)

# povabilo zainteresiranim ponudnikom k sodelovanju

To naročilo izvaja Dom starejših občanov Črnomelj, Ul. 21. oktobra 19c, 8340 Črnomelj (v nadaljevanju: naročnik).

Naročnik vabi vse zainteresirane gospodarske subjekte - ponudnike, da predložijo ponudbo skladno z zahtevami iz te razpisne dokumentacije in objave na Portalu javnih naročil.

Zainteresirani ponudniki, ki izpolnjujejo vse naročnikove pogoje, pri njih niso prisotni razlogi za izključitev ponudbe ter izpolnjujejo vse tehnične zahteve naročnika, lahko **na elektronski** način oddajo svojo ponudbo v skladu z navodili, podanimi v tej razpisni dokumentaciji.

# OZNAKA IN PREDMET JAVNEGA NAROČILA

Oznaka: 4300-1/2020

Predmet javnega naročila je: **okolju prijazne storitve čiščenje prostorov in opreme**

Kratek opis:

Predmet javnega naročila je redno čiščenje prostorov in opreme Doma starejših občanov Črnomelj za obdobje od 1.9.2020 do 31.8.2023 vključno s sredstvi za čiščenje, delovno opremo za čiščenje, higienskim in drugim materialom z uporabo okoljsko manj obremenjujočega blaga in ob upoštevanju temeljnih okoljskih zahtev iz Uredbe o zelenem javnem naročanju (Ur. l. RS, št. Uradni list RS, št. 51/17, 64/19).

Pri izvajanju storitev čiščenja bo moral izvajalec zagotoviti, da so izpolnjeni cilji iz 5. oz. 6. in 25. točke drugega odstavka 6. člena Uredbe o zelenem javnem naročanju, zaradi česar mora ponudnik zagotoviti, da bo storitve izvajal tako, da bodo izpolnjene naslednje naročnikove zahteve:

1. papir higienskih papirnatih proizvodov (toaletni papir, papirnate brisače) iz primarne vlaknine mora biti izdelan iz primarne vlaknine, ki ni beljena z elementarnim klorom (ECF), pri čemer mora vsaj 50% primarne vlaknine izvirati iz trajnostno upravljanih gozdov;
2. delež reciklirane vlaknine v higienskih papirnatih proizvodih (toaletni papir, papirnate brisače), na osnovi predelanih vlaknin, mora znašati najmanj 30%;
3. 30% čistil za čiščenje trdih površin (univerzalna čistila , čistila za kuhinje, čistila za okna in čistila za sanitarne prostore) in detergentov za ročno pomivanje posode, detergenti za pomivalne stroje ter detergenti za pranje perila, ki se uporabljajo za izvajanje storitev čiščenja , mora ustrezati merilu za pridobitev znaka za okolje EU ali certifikata modri angel ali certifikata Nordijski labod;
4. čistilom in detergentom, ki se uporabljajo za izvajanje storitev čiščenja, morajo biti priložena jasna navodila za doziranje;
5. razpršilci ne smejo vsebovati potisnega plina.

Storitve čiščenja zajemajo vse notranje prostore doma (talna notranja površina je 5697 m2) in okolico doma, ravno streho nad jedilnico in dnevnim centrom, teraso v prvem nadstropju trakt A in na južni strani stavbe požarno stopnišče do 4. nadstropja (površina 1100 m2). Storitve čiščenja se izvajajo vse dni v letu v skladu z zahtevami naročnika.

Izbrani ponudnik mora zagotoviti storitev čiščenja strokovno, kvalitetno in skrbno, v skladu z veljavnimi predpisi v R Sloveniji ter v obsegu in rokih, ki bodo dogovorjeni s pogodbo in tehničnimi zahtevami, ki so opredeljene v tej dokumentaciji v zvezi z oddajo javnega naročila ter vsemi drugimi zahtevami naročnika.

Podrobneje je predmet javnega naročila opredeljen v Seznamu zahtevanih storitev čiščenja prostorov in opreme in v vzorcu pogodbe.

Storitve, za katere naročnik zahteva dnevno izvajanje, ni potrebno voditi posebne evidence, razen za prostore, za katere bo naročnik to posebej zahteval. Naročnik ima možnost v vsakem trenutku kontrole izvedenih storitev.

Za storitve, za katere naročnik zahteva tedensko ali mesečno izvajanje, bo moral izbrani ponudnik voditi evidenco o opravljenih storitvah, katera mora biti vsak trenutek dostopna naročniku na vpogled.

Javno naročilo ni razdeljeno na sklope.

## OGLED LOKACIJE

**Ogled objekta**, kjer se bodo izvajale razpisane storitve, **je obvezen**. Ogled omogoča zainteresiranim ponudnikom, da se seznanijo z vsemi okoliščinami, ki so pomembne za pripravo ponudbe.

Zainteresirani ponudnik se za termin ogleda dogovorijo po elektronski pošti, zahtevo posredujejo na e-naslov [alenka.vipavec@ssz-slo.si](mailto:alenka.vipavec@ssz-slo.si). Ponudnik lahko opravi ogled najkasneje pet (5) delovnih dni pred rokom za oddajo ponudb.

Naročnik bo vodil seznam zainteresiranih ponudnikov, ki so opravili obvezen ogled objekta, kar bo veljalo kot dokazilo o opravljenem obveznem ogledu objekta. Opravljen ogled je pogoj za predložitev ponudbe.

# POSTOPEK ODDAJE JAVNEGA NAROČILA

Za oddajo predmetnega naročila se v skladu s 40. členom Zakona o javnem naročanju (Uradni list RS, št. 91/15 in 14/18; v nadaljevanju ZJN-3) izvede odprti postopek.

Variantnih ponudb naročnik ne bo upošteval.

Na javnem razpisu lahko konkurirajo gospodarski subjekti, ki imajo registrirano dejavnost, ki je predmet naročila in imajo vsa dovoljenja za opravljanje dejavnosti ter izpolnjujejo vse naročnikove zahteve iz razpisne dokumentacije.

Naročnik bo z najugodnejšim ponudnikom sklenil pogodbo za obdobje treh let, od 1.9.2020 do 31.8.2023.

# ODDAJA IN JAVNO ODPIRANJE PONUDB

## ROK ZA ODDAJO PONUDB

Ponudba se šteje za pravočasno oddano, če jo naročnik prejme preko sistema e-JN [https://ejn.gov.si/eJN2 **najkasneje do 6**](https://ejn.gov.si/eJN2%20najkasneje%20do%206)**. 8. 2020** **do 10.00** **ure**. Za oddano ponudbo se šteje ponudba, ki je v informacijskem sistemu e-JN označena s statusom »ODDANO«.

Po preteku roka za predložitev ponudb ponudbe ne bo več mogoče oddati.

Ponudniki morajo ponudbe predložiti v informacijski sistem e-JN na spletnem naslovu [https://ejn.gov.si/eJN2](https://ejn.gov.si/mojejn), v skladu z Navodili za uporabo e-JN, ki so del te razpisne dokumentacije in so dostopna/objavljena na spletnem naslovu:

<https://ejn.gov.si/ponudba/pages/aktualno/vec_informacij_ponudniki.xhtml>.

Ponudnik se mora pred oddajo ponudbe registrirati na spletnem naslovu [https://ejn.gov.si/eJN2](https://ejn.gov.si/mojejn), v skladu z Navodili za uporabo e-JN. Če je ponudnik že registriran v informacijski sistem e-JN, se v aplikacijo prijavi na istem naslovu.

**Uporabnik ponudnika, ki je v informacijskem sistemu e-JN pooblaščen za oddajanje ponudb, ponudbo odda s klikom na gumb »Oddaj«.** Informacijski sistem e-JN ob oddaji ponudb zabeleži identiteto uporabnika in čas oddaje ponudbe. Uporabnik z dejanjem oddaje ponudbe izkaže in izjavi voljo v imenu ponudnika oddati zavezujočo ponudbo (18. člen Obligacijskega zakonika[[1]](#footnote-1)). Z oddajo ponudbe je le-ta zavezujoča za čas, naveden v ponudbi, razen če jo uporabnik ponudnika umakne ali spremeni pred potekom roka za oddajo ponudb.

Ob prijavi mora ponudnik v aplikaciji navesti **svoj elektronski naslov**, preko katerega bo prejemal obvestila informacijskega sistema e-JN.

Dostop do povezave za oddajo elektronske ponudbe v tem postopku javnega naročila je razviden iz Obvestila o oddaji javnega naročila (oddelek I.3. SPOROČANJE), ki je objavljen na Portalu javnih naročil.

Naročnik lahko po svoji presoji podaljša rok za oddajo ponudb. V takem primeru bo spremembo roka za oddajo ponudb objavil na Portalu javnih naročil.

## UMIK IN SPREMEMBA PONUDB

Ponudnik lahko do roka za oddajo ponudb svojo ponudbo umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, je naročniku v tem sistemu odprta zadnja oddana ponudba.

## ČAS IN KRAJ ODPIRANJA PONUDB

**Odpiranje ponudb** bo potekalo avtomatično v informacijskem sistemu e-JN dne **6. 8. 2020** /datum odpiranja/ in se bo začelo **ob 10.05** uri na spletnem naslovu [https://ejn.gov.si/eJN2](https://ejn.gov.si/mojejn).

Odpiranje poteka tako, da informacijski sistem e-JN samodejno ob uri, ki je določena za javno odpiranje ponudb, prikaže podatke o ponudniku, o variantah, če so bile zahtevane oziroma dovoljene, ter omogoči dostop do .pdf dokumenta, ki ga ponudnik naloži v sistem e-JN pod razdelek »Predračun« (v nadaljevanju: javna objava). Javna objava se avtomatično zaključi po preteku časa javne objave, ki velja v informacijskem sistemu e-JN. Ponudniki, ki so oddali ponudbe, imajo te podatke v informacijskem sistemu e-JN na razpolago v razdelku »Zapisnik o odpiranju ponudb«.

Naročnik o odpiranju ponudb ne bo vodil posebnega zapisnika, saj bodo podatki, ki bodo na voljo ponudnikom v informacijskem sistemu e-JN vključevali vse podatke, ki so obvezni na podlagi šestega odstavka 88. člena ZJN-3.

## POJASNILA, DOPOLNITVE IN POPRAVKI PONUDB

Naročnik lahko na podlagi sedmega odstavka 79. člena ZJN-3 pozove gospodarske subjekte, da dopolnijo ali pojasnijo potrdila, predložena/naložena v skladu s 77. ali 78. členom ZJN-3.

Naročnik lahko (ni pa nujno) glede predloženih listin v ponudbi v okviru zakonskih določb, zlasti 89. člena ZJN-3, od ponudnika zahteva dopolnitve, popravke ali spremembe, pojasnila, dodatna stvarna dokazila ali odpravo računskih napak.

Naročnik bo ponudnike na morebitno dopolnitev/pojasnilo ponudb pozval preko informacijskega sistema e-JN, zato naj ponudniki pozorno spremljajo e-poštni naslov, ki so ga navedli v informacijskem sistemu e-JN.

# PRAVNA PODLAGA

Naročnik izvaja postopek oddaje javnega naročila na podlagi veljavnega zakona in podzakonskih aktov, ki urejajo javno naročanje, v skladu z veljavno zakonodajo, ki ureja področje javnih financ ter področje, ki je predmet javnega naročila.

# gospodarski subjekt, ki lahko sodeluje v javnem naročilu

Na podlagi definicije šestega točke prvega odstavka 2. člena ZJN-3 »gospodarski subjekt« pomeni katerokoli fizično ali pravno osebo ali skupino teh oseb, vključno z vsakim začasnim združenjem podjetij, ki na trgu ali v postopkih javnega naročanja ponuja izvedbo gradenj, dobavo blaga ali izvedbo storitev.

Na podlagi sedme točke prvega odstavka 2. člena ZJN-3 »ponudnik« pomeni gospodarski subjekt, ki je predložil ponudbo.

Ponudnik je lahko katerakoli pravna ali fizična oseba, ki izpolnjuje vse naročnikove zahteve iz te razpisne dokumentacije.

## SKUPNA PONUDBA (ponudba s partnerji)

Na podlagi tretjega odstavka 10. člena ZJN-3 lahko v postopku javnega naročanja sodelujejo tudi skupine gospodarskih subjektov, vključno z začasnimi združenji. Skupinam gospodarskih subjektov ni treba prevzeti kakršnekoli pravne oblike. Vsi ponudniki (partnerji skupne ponudbe) naročniku odgovarjajo solidarno.

**V sistem e-JN v razdelek »ESPD – drugi sodelujoči« ponudnik naloži izpolnjen obrazec ESPD za vsakega od partnerjev in v razdelek »Druge priloge« vse ostale obrazce, priloge in dokazila zahtevana s to razpisno dokumentacijo.**

V primeru, da bo skupina ponudnikov pravnomočno izbrana za izvedbo naročila opredeljenega v tej razpisni dokumentaciji, bo morala ta skupina naročniku najkasneje **ob podpisu pogodbe** **predložiti pravni akt o skupnem nastopanju**, iz katerega bo nedvoumno **razvidno naslednje**:

* imenovanje nosilca posla pri izvedbi javnega naročila;
* pooblastilo nosilcu posla in odgovorni osebi za podpis pogodbe;
* obseg posla, ki ga bo opravil posamezni ponudnik – partner in njihove odgovornosti;
* izjava, da so vsi ponudniki v skupni ponudbi seznanjen z navodili ponudnikom in zahtevami in pogoji naročnika ter da z njimi v celoti soglašajo;
* način poravnavanja obveznosti s strani naročnika skupnim ponudnikom(vsakemu partnerju posebej ali preko nosilca posla) in
* navedba, da vsi skupni ponudniki odgovarjajo naročniku neomejeno solidarno.

Ponudbo podpisuje nosilec posla, ki je tudi podpisnik pogodbe in glavni kontakt z naročnikom, v kolikor ni že v naprej dogovorjeno drugače. Nosilec posla prevzame nasproti naročniku poroštvo za delo ostalih partnerjev po pravilih Obligacijskega zakonika. Naročnik uveljavlja zahtevo po odpravi morebitne slabe izvedbe ali odprave napak zoper nosilca posla.

Naročnik dopušča možnost, da se skupna ponudba po oddaji ponudbe ali po sklenitvi pogodbe spremeni na način, da kakšen od partnerjev v skupni ponudbi več ne sodeluje, če se to zgodi zaradi objektivnih razlogov, ki niso v sferi ostalih članov skupne ponudbe. V takšnem primeru preostali partnerji v skupni ponudbi prevzamejo del obveznosti, ki bi jih sicer moral izvesti član, ki v skupni ponudbi ne sodeluje več.

## PODIZVAJALCI

Ponudnik mora izvesti celotno naročilo sam brez sodelovanja s podizvajalci.

## SKLICEVANJE NA ZMOGLJIVOSTI DRUGEGA GOSPODARSKEGA SUBJEKTA

Ponudnik v skladu z 81. členom ZJN-3 lahko glede pogojev v zvezi z ekonomskim ali finančnim položajem ter tehnično in strokovno sposobnostjo uporabi zmogljivosti drugih gospodarskih subjektov, ne glede na pravno razmerje med njim in temi subjekti.

V tem primeru se skladno z določili te razpisne dokumentacije tudi za vsak drugi gospodarski subjekt

V sistem e-JN v razdelek »ESPD-drugi sodelujoči« ponudnik naloži ustrezno izpolnjen ESPD obrazec za vsak drugi gospodarski subjekt na zmogljivosti katerih se sklicuje.

V sistem e-JN v razdelek »Druge priloge« pa ponudnik skladno z določili te razpisne dokumentacije za drug gospodarski subjekt naloži vse zahtevane izjave in dokazila.

V primeru uporabe zmogljivosti drugih gospodarskih subjektov mora ponudnik že ob oddaji elektronske ponudbe v sistem e-JN v razdelek »Druge priloge« naložiti ustrezna dokazila, da bo imel na voljo potrebna sredstva za izvedbo javnega naročila, npr. dogovor o medsebojnem sodelovanju ali pogodbo o sodelovanju ali dogovor o zagotavljanju sredstev ali podobno.

V kolikor ponudnik zahteve glede izobrazbe in strokovne usposobljenosti izvajalca storitev in pogojev v zvezi z ustreznimi poklicnimi izkušnjami pa lahko ponudnik uporabi zmogljivosti drugih gospodarskih subjektov samo v primeru, če bodo ti izvajali gradnje ali storitve, za katere se zahtevajo te zmogljivosti.

Naročnik zahteva, da kadar se ponudnik v zvezi z ekonomskim in finančnim položajem sklicuje na zmogljivosti drugih gospodarskih subjektov, da so vsi subjekti solidarno odgovorni za izvedbo javnega naročila. V tem primeru ponudnik sklene s temi subjekti ustrezen dogovor, ki bo to odgovornost jasno izkazoval.

# TEMELJNA PRAVILA za KOMUNIKACIJO, dostop, obvestila in pojasnila

## KOMUNIKACIJSKA SREDSTVA

Izvedba predmetnega javnega naročila poteka z uporabo elektronskih komunikacijskih sredstev, preko Portala javnih naročil in informacijskega sistema e-JN, delno pa tudi z uporabo drugih komunikacijskih sredstev.

Obvestilo o javnem naročilu je bilo skladno s 56. členom ZJN-3 poslano v objavo na Portal javnih naročil (<http://www.enarocanje.si>).

Razpisna dokumentacija vključno s prilogami je objavljena na Portalu javnih naročil in na spletni strani naročnika <http://www.domcrnomelj.si/sl/javna_narocila/> .

Razpisna dokumentacija je brezplačna.

Ponudbe se predložijo v informacijski sistem e-JN na spletnem naslovu <http://ejn.gov.si/eJN2> .

**Po javnem odpiranju ponudb bo kontaktna oseba naročnika vsa obvestila, zahteve za dopolnitev formalno nepopolnih ponudb ter druge informacije o javnem naročilu, pošiljala po e-pošti kontaktni osebi ponudnika, navedeni na obrazcu Podatki o ponudniku.**

Odločitev o oddaji javnega naročila bo objavljena na Portalu javnih naročil.

## OBVESTILA IN POJASNILA V ZVEZI Z RAZPISNO DOKUMENTACIJO

Komunikacija s ponudniki o vprašanjih v zvezi z vsebino naročila in v zvezi s pripravo ponudbe poteka izključno preko Portala javnih naročil.

Naročnik bo zahtevo za pojasnilo razpisne dokumentacije oziroma kakršnokoli drugo vprašanje v zvezi z s postopkom oddaje naročila zastavljeno v slovenskem jeziku štel kot pravočasno, v kolikor bo na Portalu javnih naročil zastavljeno najkasneje do roka, kot je za zastavljanje vprašanj določen v obvestilu o naročilu, objavljenem na Portalu javnih naročil. **Na zahteve za pojasnila oziroma druga vprašanja v zvezi z naročilom, zastavljena po tem roku, naročnik ne bo odgovarjal.** Naročnik bo preko Portala javnih naročil posredoval dodatna pojasnila oz. odgovoril na vprašanja v zvezi z naročilom najpozneje šest (6) dni pred iztekom roka za oddajo ponudb.

## SPREMINJANJE ALI DOPOLNJEVANJE RAZPISNE DOKUMENTACIJE

Naročnik sme v skladu s 67. členom ZJN-3 spremeniti ali dopolniti razpisno dokumentacijo. V primeru, da bo naročnik v roku za predložitev ponudb spremenil ali dopolnil razpisno dokumentacijo, bo to objavil na Portalu javnih naročil. Vsaka sprememba ali dopolnitev razpisne dokumentacije postane sestavni del razpisne dokumentacije. Kot del razpisne dokumentacije štejejo tudi vprašanja in odgovori, objavljeni na Portalu javnih naročil.

Ponudniki morajo redno spremljati informacije, objavljene na Portalu javnih naročil in jih upoštevati pri oddaji ponudbe.

## JEZIK JAVNEGA NAROČANJA

Postopek javnega naročanja poteka v slovenskem jeziku. Če naročnik ob pregledovanju in ocenjevanju ponudb meni, da je treba del ponudbe, ki ni predložena v slovenskem jeziku, prevesti, lahko od ponudnika zahteva, da mu na lastne stroške priskrbi prevod ter mu za to določi ustrezen rok.

# POGOJI ZA PRIZNANJE SPOSOBNOSTI IN RAZLOGI ZA IZKLJUČITEV

Ponudnik mora biti sposoben in usposobljen izvesti predmetno javno naročilo (podrobnosti tehničnih pogojev so razvidne v tehničnih specifikacijah) po veljavnih standardih, tehničnih predpisih in zakonodaji ter v okviru zahtevanega dobavnega roka.

Vsak gospodarski subjekt, za katerega je določeno izpolnjevanje kakršnegakoli pogoja, mora oddati svoj ESPD obrazec, izpolnjen v delu, ki je zanj aktualen.

Pod pojem gospodarski subjekt sodijo:

* ponudnik,
* vsi partnerji v skupni ponudbi,
* vsi podizvajalci in
* če ponudnik v skladu z 81. členom ZJN-3 uporablja zmogljivosti drugih subjektov, vsi drugi subjekti, katerih zmogljivosti uporablja ponudnik.

Naročnik bo iz sodelovanja v postopku javnega naročanja izključil gospodarski subjekt, če pri preverjanju v skladu s 77., 79. in 80. členom ZJN-3 ugotovi ali je drugače seznanjen, da zanj obstaja katerikoli od razlogov za izključitev.

Naročnik opozarja, da lahko v skladu s šesto (6) točko 75. člena ZJN-3 iz sodelovanja v postopku predmetnega javnega naročila izključi gospodarski subjekt v primerih iz č), d), g) in h) točke tega odstavka, ne glede na to, ali je takšno izključitev predvidel v razpisni dokumentaciji.

## RAZLOGI ZA IZKLJUČITEV

|  |  |  |
| --- | --- | --- |
| Zap. št. | Pravna podlaga | Razlog za izključitev in dokazilo za ugotavljanje sposobnosti |
| 1 | prvi odstavek 75. člena ZJN-3 | **Če je bila gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastilo za njegovo zastopanje ali odločanje ali nadzor v njem, izrečena pravnomočna sodba za dejanje, ki ima elemente kaznivih dejanj iz prvega odstavka 75. člena ZJN-3.**  V kolikor je gospodarski subjekt v položaju iz zgornjega odstavka, lahko naročniku v skladu z devetim odstavkom 75. člena ZJN-3 predloži dokazila, da je sprejel zadostne ukrepe, s katerimi lahko dokaže svojo zanesljivost kljub obstoju razloga za izključitev.  DOKAZILO:  ESPD obrazec izpolnjen v Delu III: Razlogi za izključitev, A: Razlogi povezani s kazenskimi obsodbami.  Za tuje gospodarske subjekte: poleg izpolnjenega ESPD obrazca še izpis iz ustreznega registra, kakršen je sodni register, če tega registra ni, pa enakovreden dokument, ki ga izda pristojni sodni ali upravni organ v drugi državi članici ali matični državi ali državi, v kateri ima sedež gospodarski subjekt in iz katerega je razvidno, da ne obstaja v tej točki navedeni razlog za izključitev.  in   * soglasje pravne osebe za pridobitev osebnih podatkov (priloga št. 6) * soglasje fizične osebe za pridobitev osebnih podatkov za vse fizične osebe, ki so članice upravnega, vodstvenega ali nadzornega organa vključno z vsemi osebami, ki imajo pooblastila za zastopanje, odločanje ali nadzor v tej pravni osebi (Priloga št. 7).   Osebe, ki so člani upravnega, vodstvenega ali nadzornega organa gospodarskega subjekta ali osebe, ki imajo pooblastila za zastopanje ali odločanje ali nadzor v organu gospodarskega subjekta morajo obvezno izpolniti pooblastilo za pridobitev podatkov, ki naročniku služi za preverjanje podatkov, ki jih je predložili ponudnik v svoji ponudbi. Glede na število zgoraj navedenih oseb ponudnik pooblastilo fotokopira v ustreznem število izvodov.  V primeru skupne ponudbe je potrebno zgoraj navedena pooblastila priložiti za vsak gospodarski subjekt posebej.  V primeru sklicevanja na zmogljivosti drugega gospodarskega subjekta je potrebno zgoraj navedena pooblastila priložiti za vsak gospodarski subjekt posebej.  **V kolikor gospodarski subjekt nima sedeža v Republiki Sloveniji ali fizična oseba, ki je članica upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, ni državljan Republike Slovenije, mora gospodarski subjekt** **namesto pooblastila priložiti potrdilo o nekaznovanosti s strani tujega ministrstva za pravosodje ali drugega organa, ki izdaja tovrstna potrdila.**  Če država, v kateri ima tuji gospodarski subjekt prijavljen svoj sedež oz. če tuja država katere državljan je član upravnega, vodstvenega ali nadzornega organa gospodarskega subjekta, ne izdaja navedenih dokazil, gospodarski subjekt namesto dokazil predloži zapriseženo izjavo prič ali zapriseženo izjavo predhodno navedenih oseb ponudnika.  Izjava mora biti podana pred pravosodnim ali upravnim organom, notarjem ali pristojnim organom poklicnih ali gospodarskih subjektov v državi, v kateri ima ponudnik svoj sedež.  Dokazila ali izjave tujih gospodarskih subjektov in državljanov tujih držav morajo biti prevedene v slovenski jezik. Overovitev prevoda ni potrebna. Tuji ponudniki in tuji državljani jamčijo za pravilnost prevoda v slovenski jezik. Morebitne napake v prevodu gredo izključno v breme gospodarskega subjekta. V primeru dvoma bo naročnik od ponudnika naknadno zahteval uradni prevod. Stroške prevoda nosi ponudnik. |
| 2 | drugi odstavek 75. člena ZJN-3 | **Če gospodarski subjekt na dan oddaje ponudbe ne izpolnjuje obveznih dajatev ali drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednosti teh neplačanih zapadlih obveznosti na dan oddaje ponudbe ali prijave ne znaša 50 EUR ali več. Šteje se, da gospodarski subjekt ne izpolnjuje obveznosti iz prejšnjega stavka tudi, če na dan oddaje ponudbe ali prijave ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe ali prijave.**  DOKAZILO:  ESPD obrazec izpolnjen v Delu III: Razlogi za izključitev, B: Razlogi povezani s plačilom davkov ali prispevkov za socialno varnost, v točki »Plačevanje davkov«.  Za gospodarske subjekte, ki nimajo sedeža v Republiki Sloveniji: poleg izpolnjenega ESPD obrazca še ustrezna dokazila, iz katerih bo nedvoumno razvidno, da gospodarski subjekt izpolnjuje navedeni pogoj v skladu s predpisi države, kjer ima svoj sedež in sicer v razumnem roku, ki ga bo v fazi preverjanja lastnih izjav postavil naročnik. Če država, v kateri ima tuji ponudnik prijavljen svoj sedež, ne izdaja zgoraj navedenih dokazil, ponudnik namesto dokazil predloži zapriseženo izjavo prič ali zapriseženo izjavo zakonitega zastopnika ponudnika.  V kolikor bo ponudnik predložil ustrezno dokazilo o poravnanih davčnih obveznostih v tujem jeziku, mora naročniku obvezno predložiti tudi prevod dokazila v slovenski jezik. Overovitev prevoda ni potrebna. Tuji ponudniki jamčijo za pravilnost prevoda v slovenski jezik. Morebitne napake v prevodu gredo izključno v breme ponudnika. V primeru dvoma bo naročnik od ponudnika naknadno zahteval uradni prevod. Stroške prevoda nosi ponudnik. |
| 3 | a) točka četrtega odstavka 75. člena ZJN-3 | **Če je gospodarski subjekt na dan, ko poteče rok za oddajo ponudb izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami.**  DOKAZILO:  ESPD obrazec izpolnjen v Delu III: Razlogi za izključitev, D: Nacionalni razlogi za izključitev, v točki »Nacionalna določba – evidenca z negativnimi referencami«. |
| 4 | b) točka četrtega odstavka 75. člena ZJN-3 | **Če je bila gospodarskemu subjektu v zadnjih treh letih pred potekom roka za oddajo ponudb ali prijav s pravnomočno odločbo pristojnega organa Republike Slovenije ali druge države članice ali tretje države dvakrat izrečena globa zaradi prekrška v zvezi s plačilom za delo.**  DOKAZILO:  ESPD obrazec izpolnjen v Delu III: Razlogi za izključitev, D: Nacionalni razlogi za izključitev, v točki »Nacionalna določba – prekršek v zvezi s plačili za delo«. |
| 5 | b) točka šestega odstavka 75. člena ZJN-3 | **Če se je nad gospodarskim subjektom začel postopek zaradi insolventnosti ali prisilnega prenehanja ali postopek likvidacije, če njegova sredstva ali poslovanje upravlja upravitelj ali sodišče, ali če so njegove poslovne dejavnosti začasno ustavljene , ali če se je v skladu s predpisi druge države nad njim začel postopek ali pa je nastal položaj z enakimi pravnimi posledicami.**  DOKAZILO:  ESPD obrazec izpolnjen v Delu III: Razlogi za izključitev, C: Razlogi povezani z insolventnostjo, nasprotjem interesov ali kršitvijo poklicnih pravil, v točkah »Stečaj«, »Insolventnost«, »Položaj, ki je v skladu z nacionalno zakonodajo podoben stečaju« in »Sredstva upravlja stečajni upravitelj«. |
| 6 | točka f) šestega odstavka 75. člena ZJN-3 | **Če so se pri gospodarskem subjektu pri prejšnji pogodbi o izvedbi javnega naročila, ne glede na to, s katerim naročnikom je bila pogodba o izvedbi javnega naročila sklenjena, pokazale precejšnje ali stalne pomanjkljivosti pri izpolnjevanju ključne obveznosti, zaradi česar je naročnik predčasno odstopil od prejšnjega naročila oziroma pogodbe ali uveljavil odškodnino ali so bile izvedene druge primerljive sankcije.**  **Dokazilo:**  Enotni evropski dokument v zvezi z oddajo javnega naročila – ESPD, ki ga gospodarski subjekt izpolni na spletni strani http://www.enarocanje.si/\_ESPD/ v delu III.C; |

### Gospodarski subjekti, za katere ne smejo obstajati razlogi za izključitev

Neobstoj razlogov za izključitev morajo izkazati naslednji gospodarski subjekti:

* ponudnik,
* vsi partnerji v skupni ponudbi in
* če ponudnik v skladu z 81. členom ZJN-3 uporablja zmogljivosti drugih subjektov, vsi drugi subjekti, katerih zmogljivosti uporablja ponudnik.

Vsi navedeni gospodarski subjekti morajo v sistem e-JN oddati in naložiti svoj izpolnjen obrazec ESPD in dokazila, ki so dodatno zahtevana v zgornji tabeli oziroma to v njihovem imenu izvede ponudnik.

Naročnik bo v skladu z osmim odstavkom 75. člena ZJN-3 iz postopka javnega naročanja kadar koli v postopku izključil gospodarski subjekt, če se izkaže, da je pred ali med postopkom javnega naročanja za subjekt glede na storjena ali neizvedena dejanja v enem od položajev iz točk 1, 2, 3 ali 4 iz zgornje tabele.

### Popravni mehanizem

Naročnik si pridržuje pravico, da na podlagi devetega odstavka 75. člena ZJN-3 oceni, da dokazi, ki jih je v ponudbi predložil gospodarski subjekt v okviru instituta popravnega mehanizma, zadoščajo, da se gospodarskega subjekta ne izključi iz postopka javnega naročanja. Navedeno je naročnikova pravica in ne dolžnost.

Primeri dokazil in ukrepov so navedeni v devetem odstavku 75. člena ZJN-3. Ocena je skladno z ZJN-3 prepuščena naročniku. Če naročnik oceni, da ukrepi ne zadoščajo, gospodarskemu subjektu pošlje utemeljitev takšne odločitve.

## POGOJI ZA SODELOVANJE

Naročnik določa pogoje za sodelovanje, ki so navedeni v tej točki razpisne dokumentacije.

|  |  |  |
| --- | --- | --- |
| **Zap. št.** | **Pravna podlaga** | **Pogoj za sodelovanje in dokazilo o izpolnjevanju pogoja** |
| **A** |  | **Ustreznost za opravljanje poklicne dejavnosti** |
| **A1** | prvi odstavek 76. člena ZJN-3 | **Gospodarski subjekt mora biti registriran za opravljanje dejavnosti in biti vpisan v enega od poklicnih ali poslovnih registrov, ki se vodijo v državi članici, v kateri ima gospodarski subjekt sedež. Seznam poklicnih ali poslovnih reistrov v državah članicah Evropske unije določa Priloga XI Direktive 2014/24/EU.**  DOKAZILO:  ESPD obrazec izpolnjen v Delu IV: Pogoji za sodelovanje, A: Ustreznost v točki »Vpis v poslovni register«.  ESPD mora vsebovati vse potrebne podatke, da lahko naročnik v uradni evidenci preveri izpolnjevanje pogoja. V kolikor takšna preveritev ne bo mogoča, bo naročnik od ponudnika zahteval predložitev kopije vpisa v enega od poklicnih ali poslovnih registrov.  Pogoj morajo izpolniti naslednji gospodarski subjekti:   * ponudnik, * vsi partnerji v skupni ponudbi |

|  |  |  |
| --- | --- | --- |
| **B** |  | **Ekonomska in finančna sposobnost** |
| **B1** | šesti odstavek 77.člena ZJN-3 | **Ponudnik v zadnjih šestih (6) mesecih pred rokom za oddajo ponudb ni imel nobenega odprtega poslovnega računa blokiranega več kot 30 zaporednih dni.**  DOKAZILO:  Lastna izjava ponudnika (kot izjava se šteje izpolnjena Priloga št. 2 – Podatki o ponudniku in drugih gospodarskih subjektih, rubrika: poslovni račun – št dni blokade)  ali  potrdilo banke, kjer je odprt poslovni račun.  Dokazilo mora biti izdano za vse odprte poslovne račune.  Dokazilo banke ne sme biti starejše od 60 dni od datuma, ki je določen kot skrajni rok za oddajo ponudbe.  V kolikor bo ponudnik predložil lastno izjavo, bo moral na poziv naročnika k predložitvi dokazil, naročniku predložiti ustrezna potrdila banke, kjer je odprt poslovni račun, ki ne bodo starejša od 60 dni od datuma , ki je bil določen kot skrajni rok za oddajo ponudbe.  Pogoj morajo izpolniti naslednji gospodarski subjekti:   * ponudnik, * vsi partnerji v skupni ponudbi |
| **B2** | šesti odstavek 77. člena ZJN-3 v povezavi z 76. členom ZJN-3 | **Gospodarski subjekt ima na dan izdaje bonitetne ocene, ki ne sme biti starejša od 60 dni pred rokom, določenim za oddajo ponudb, izkazano bonitetno oceno: SB1 do vključno SB7 (ponudbe ponudnikov z bonitetno oceno od SB8 do SB10 bodo kot neprimerne izločene), izdano pri Ajpes ali bonitetno oceno BB ali boljšo izdano pri agenciji Standard&Poor's ali bonitetno ocenoBB+ ali boljšo izdano pri agenciji Fitch ali bonitetno oceno Ba1 ali boljšo izdano pri agenciji Moody's.**  Obrazec je lahko predložen v originalni ali v kopirani obliki.  DOKAZILO:  Lastna izjava ponudnika (kot izjava se šteje izpolnjena Priloga št. 2 – Podatki o ponudniku in drugih gospodarskih subjektih, rubrika: bonitetna ocena)  ali  bonitetno dokazilo – ustrezen BON obrazec – obrazci eS.BON, S-BON-1 ali s.BON-1/P, izdani s strani Ajpes-a ali dokazilo agencije Standard&Poor's ali Fitch ali Moody's.  Ponudnik lahko predloži tudi bonitetno oceno drugih institucij, ki so pripravljene na podlagi metodologije Basel II, pri čemer bo naročnik kot ustrezno oceno priznal tisto oceno, ki sodi v zgornjih 60%ocen po lestvici, ki jo uporablja posamezna finančna institucija pri določanju bonitetnih ocen na podlagi navedene metodologije.  Bonitetno dokazilo ne sme biti starejše od 60 dni od datuma, ki je določen kot skrajni rok za oddajo ponudbe.  V kolikor bo ponudnik predložil lastno izjavo, bo moral na poziv naročnika k predložitvi dokazil, naročniku predložiti ustrezen BON obrazec, ki ne bo starejši od 60 dni od datuma , ki je bil določen kot skrajni rok za oddajo ponudbe.  Pogoj morajo izpolniti naslednji gospodarski subjekti:   * ponudnik, * vsi partnerji v skupni ponudbi |

|  |  |  |
| --- | --- | --- |
| **C** |  | **Tehnična in strokovna sposobnost** |
| **C1** | osmi odstavek 77. člena ZJN-3 | **Ponudnik mora predložiti/navesti**   * **ponudnik mora predložiti najmanj tri (3) reference od različnih referenčnih naročnikov, da je v zadnjih treh letih pred rokom za oddajo ponudb izvajal storitve čiščenja v objektu doma za starejše ali v objektu namenjenem zdravstveni oskrbi in negi bolnih in poškodovanih (bolnišnice in klinike) vsaj eno leto neprekinjeno pri vsakem od referenčnih naročnikov.**   Naročnik si pridržuje pravico, da predložene reference preveri sam pri referenčnem naročniku in jih ne upošteva v kolikor le-teh ne bo mogoče preveriti (preverba istovrstnosti referenčnih del) ali bo pri preverjanju ugotovil, da dela niso bila izvedena v skladu s sklenjeno pogodbo.  Naročnik bo referenco štel kot pozitivno ocenjeno v kolikor pri preverjanju reference s strani naročnika referenčnih del ne bo prejel informacij, da je pri navedeni referenci izvajalec storitve opravljal nekvalitetno, z zamudo, pomanjkljivo, da ni izpolnjeval pogodbenih obveznosti, da je bilo vezano na referenco vnovčeno zavarovanje za dobro izvedbo pogodbenih del ali da je izvajalec moral plačati pogodbeno kazen. V kolikor referenca ne bo ocenjena pozitivno, jo bo naročnik štel za neustrezno.  DOKAZILO:  ESPD obrazec izpolnjen v Delu IV: Pogoji za sodelovanje, C: Tehnična in strokovna sposobnost, Za naročila storitev: Izvedba storitev določene vrste  in  Seznam referenčnih poslov (Priloga št. 8)  Podatke o referencah ponudnik navede v ESPD obrazcu in v obrazec Priloga št. 8 (obrazec ESPD dodatnih vpisov ne dovoljuje, naročnik pa zahteva podrobnejše podatke o posamezni referenci, ki se navedejo v obrazec Priloga št. 8 - Seznam referenčnih poslov).  **Pogoj morajo izpolniti naslednji gospodarski subjekti:**   * ponudnik, v primeru skupnega javnega naročila vodilni partner. |
| **C2** | osmi odstavek 77. člena ZJN-3 | **Ponudnik zagotavlja:**   * **da razpolaga z zadostnimi tehničnimi in kadrovskimi zmogljivostmi, potrebnimi za izvedbo tega javnega naročila. To pomeni, da bo imel na razpolago zadostne kadrovske in tehnične zmogljivosti s katerimi bomo zagotovili strokovno, kvalitetno in pravočasno izvedbo storitev, ki so predmet naročila v skladu z zahtevami naročnika, dokumentacijo v zvezi z oddajo javnega naročila in našo ponudbo;** * **da bo imel usposobljene zaposlene za izvajanje storitev in sicer, da bodo delavci (izvajalci čiščenja) seznanjeni z načini čiščenja, z vzdrževanjem higiene prostorov, higiene rok in uporabo rokavic, s pripravo in uporabo čistil in razkužil, z uporabo osebne zaščite pri delu ter imeli opravljen preizkus iz varstvo pri delu;** * **da so mu poznane in jasne vse zahteve naročnika, ki jih je opredelil v Seznamu zahtevanih storitev čiščenja prostorov in opreme in da jih je sposoben izvajati najmanj v obsegu, ki ga je navedel naročnik;** * **da bo imel za izvajanje vodenja in nadzora nad izvajanjem storitev vsaj 1 osebo s strokovno izobrazbo vsaj raven 7 (raven izobrazbe po Slovenskem ogrodju kvalifikacij), smer sanitarni inženir, z najmanj eno leto delovnih izkušenj s področja vodenja in nadziranja procesov čiščenja;** * **da bo v primeru, da bo kateri od članov osebja začasno ali trajno odsoten, pravočasno priskrbeli zamenjavo tako, da bo dnevno prisotnih ustrezno število delavcev, ki bo lahko izvedlo pogodbene obveznosti, ne glede na redne dopuste in bolniške ter druge odsotnosti.**   DOKAZILO:  Izjava, da bo ponudnik razpolagal z zadostnim številom usposobljenega strokovnega kadra in da bo izpolnjeval druge kadrovske oz. tehnične pogoje, potrebne za izvedbo del (Izjava o kadrovski in tehnični usposobljenosti – Priloga št. 9)  **Pogoj morajo izpolniti naslednji gospodarski subjekti:**   * ponudnik.   Pri skupni ponudbi lahko pogoje tehnične in kadrovske sposobnosti izpolnjujejo partnerji skupne ponudbe skupaj.  Pogoj tehnične in kadrovske sposobnosti lahko ponudnik izpolni tudi s sklicevanjem na zmogljivosti drugega gospodarskega subjekta (81. člen ZJN-3). |

|  |  |  |
| --- | --- | --- |
| **D** |  | **Pogoji, ki se nanašajo na Uredbo o zelenem javnem naročanju** |
| **D1** | Tretji odstavek 116. člena ZJN-3 | **Ponudnik se zavezuje, da bo pri oddaji ponudbe in izvedbi javnega naročila upošteval določbe Uredbe o zelenem javnem naročanju (Uradni list RS, št. 51/17 in 64/19).**  Ponudnik mora upoštevati tehnične specifikacije opredeljene v Uredbi o zelenem javnem naročanju, ki se nanašajo na:   * **univerzalna čistila**, **čistila za sanitarne prostore**, **čistila za okna** - ponudnik mora upoštevati tehnične specifikacije opredeljene v prilogi razpisne dokumentacije Temeljne okoljske zahteve v točkah 1.1. do 1.5. * **storitve čiščenja** - ponudnik mora upoštevati tehnične specifikacije opredeljene v prilogi razpisne dokumentacije Temeljne okoljske zahteve v točkah 2.1. do 2.3. * **higienski papirnati izdelki -** ponudnik mora upoštevati tehnične specifikacije opredeljene v prilogi razpisne dokumentacije Temeljne okoljske zahteve v točkah 3.1. do 3.8.   Ponudnik mora imeti vzpostavljen sistem ravnanja z okoljem (EMAS – sistem EU za okoljevarstveno vodenje organizacij ali ISO 14001 – sistem za ravnanje z okoljem)  DOKAZILO:   * Izjava ponudnika o zelenem javnem naročanje in Seznam dokazil v zvezi z izpolnjevanjem temeljnih okoljskih zahtev (Priloga št. 10) * Dokazila navedena pri posamezni točki zahtev iz priloge Temeljne okoljske zahteve. * Veljaven certifikat o vzpostavljenem sistemu ravnanja z okoljem.   Pogoj morajo izpolniti naslednji gospodarski subjekti:   * ponudnik.   Izjavo ponudnika o zelenem javnem naročanje (Priloga št. 10) priloži ponudnik oz. vsi parterji skupaj v primeru skupne ponudbe.  Dokazila navedena pri posamezni točki zahtev iz priloge Temeljne okoljske zahteve priloži ponudnik oz. vsi parterji skupaj v primeru skupne ponudbe.  Veljaven certifikat o vzpostavljenem sistemu ravnanja z okoljem priloži ponudnik oz. vsi parterji skupaj v primeru skupne ponudbe. |

### Gospodarski subjekti, za katere so določeni pogoji

Iz zgornje tabele je razvidno, za katere gospodarske subjekte veljajo posamezni pogoji.

Vsi gospodarski subjekti, za katere je določeno izpolnjevanje kateregakoli pogoja, morajo oddati/naložiti svoj ESPD obrazec v delu, ki je za njih aktualen ter v sistem e-JN naložiti druge izjave/dokazila, ki so določena v zgornji tabeli oziroma to v njihovem imenu izvede ponudnik.

## DRUGI POGOJI

Gospodarski subjekt ni uvrščen v evidenco poslovnih subjektov iz 35. člena Zakona o integriteti in preprečevanju korupcije (Uradni list RS, št. 69/11-UPB2) in mu ni na podlagi tega člena prepovedano poslovanje z naročnikom.

DOKAZILO:

Izpolnjen obrazec »**Izjava o strinjanju z razpisnimi pogoji in o resničnosti podatkov, navedenih v ponudbi**« (Priloga št. 7) za vse gospodarske subjekte v ponudbi (dokazilo predložijo: ponudnik, soponudniki pri skupni ponudbi in gospodarski subjekti, katerih zmogljivosti namerava uporabiti ponudnik v skladu z 81. členom ZJN-3).

## OBRAZEC ESPD

Ob predložitvi/naložitvi ponudb naročnik namesto potrdil, ki jih izdajajo javni organi, v skladu s prvim odstavkom 79. člena ZJN-3 sprejme obrazec ESPD, ki vključuje lastno izjavo, kot predhodni dokaz, da določen gospodarski subjekt:

1. ni v enem od položajev iz 75. člena ZJN-3 navedenih v tej razpisni dokumentaciji in v ESPD obrazcu,
2. izpolnjuje pogoje za sodelovanje, določene v skladu s 76. členom ZJN-3 v tej razpisni dokumentaciji.

Enotni evropski dokument v zvezi z oddajo javnega naročila – ESPD predstavlja uradno izjavo gospodarskega subjekta, da ne obstajajo razlogi za izključitev in da izpolnjuje pogoje za sodelovanje, hkrati pa zagotavlja ustrezne informacije, ki jih zahteva naročnik. Poleg tega je v ESPD obrazcu naveden uradni organ ali tretja oseba, odgovorna za izdajo dokazil, vključuje pa tudi uradno izjavo o tem, da bo gospodarski subjekt na zahtevo in brez odlašanja sposoben predložiti dokazila, ki dokazujejo neobstoj razlogov za izključitev in izpolnjevanje pogojev za sodelovanje.

Obrazec ESPD (datoteka .xml) vsak gospodarski subjekt uvozi na spletni strani Portala javnih naročil/ESPD: <http://www.enarocanje.si/ESPD/> in v njega neposredno vnese zahtevane podatke ter ga naloži v informacijski sistem e-JN oziroma zanj to izvede ponudnik:

1. izpisan, podpisan in **skeniran obrazec ESPD** kot del celotne ponudbe v razdelek »**Druge priloge**«,
2. izpolnjen obrazec ponudnika - datoteka v .xml obliki v razdelek »**ESPD – ponudnik**« (velja za ponudnika)
3. izpolnjen obrazec ostalih gospodarskih subjektov - datoteka v .xml obliki v razdelek »**ESPD – ostali sodelujoči**« (velja za partnerje v skupni ponudbi in druge gospodarske subjekte, na kapacitete katerih se sklicuje ponudnik).

ESPD obrazec za ostale sodelujoče naloži ponudnik.

**Vsak gospodarski subjekt pred tiskanjem in naložitvijo ESPD obrazca obvezno ponovno preveri ali je pri vseh izbirah ustrezno označil/izbral opcijo DA ali NE ter vnesel ostale zahtevane podatke.**

Gospodarski subjekt naj v obrazcu ESPD naj ne pušča neizpolnjenih polj.

Če bo gospodarski subjekt pri razpoložljivosti podatkov (v rubriki Ali so te informacije na razpolago v elektronski obliki) pustil polje prazno, bo naročnik štel, da gospodarski subjekt z informacijami ne razpolaga v elektronski obliki.

V poglavju VI. točki b: Sklepne izjave gospodarski subjekt v prazno polje (»Podpisani dajem/o uradno soglasje, da Dom starejših občanov Črnomelj pridobi dostop do dokazil, ki sem jih predložil/smo jih predložili v \_\_\_\_\_\_\_\_\_\_\_\_\_\_\_\_\_\_\_\_«) **zapiše II., III., IV in VI. poglavju**, v kolikor pa to polje pusti prazno ali vanj vpiše drugo navedbo, bo naročnik štel, da gospodarski subjekt s tem potrjuje, da soglaša, da naročnik lahko preveri vsa dokazila iz ESPD obrazca.

Za pravilno izpolnitev v točki B. informacije o predstavnikih gospodarskega subjekta v ESPD obrazcu gospodarski subjekt **obvezno navede** **vse osebe, ki so člani upravnega, vodstvenega ali nadzornega organa gospodarskega subjekta ali oseb, ki imajo pooblastila za zastopanje ali odločanje ali nadzor v organu gospodarskega subjekta.** Ne zadošča, da so navedeni le zakoniti zastopniki in pooblaščene osebe.

Gospodarski subjekt **lahko uporabi obrazec ESPD, ki ga je že uporabil** v kakšnem drugem postopku javnega naročanja, **če potrdi**, da so informacije v njem še vedno točne ter v kolikor je obrazec ESPD iz drugega postopka po vsebini ustrezen glede na pogoje naročnika iz tega javnega naročila. Naročnik ne bo prevzel nobene odgovornosti za uporabo obrazca ESPD, ki ga je gospodarski subjekt že uporabil v prejšnjem postopku javnega naročanja. Gospodarski subjekt mora zagotoviti, da bo obrazec ESPD izpolnjen skladno z zahtevami naročnika iz te razpisne dokumentacije, zato **naročnik priporoča, da vsi gospodarski subjekti na novo izpolnijo ESPD obrazec**

V primeru, da obrazec ESPD zaradi tehničnih težav ne vsebuje vseh zahtev naročnika, se smatra, da z oddajo ponudbe ponudnik potrjuje, da izpolnjuje vse pogoje in zahteve naročnika vezane na predmet javnega naročila.

## PREVERJANJE URADNO DOSTOPNIH PODATKOV

Na podlagi osmega odstavka 79. člena zjn-3 gospodarski subjekt ni dolžan predložiti dokazil ali drugih listinskih dokazov, če lahko, če lahko naročnik potrdila ali druge potrebne informacije pridobi brezplačno z neposrednim dostopom do nacionalne baze podatkov katerekoli države članice, kakršne so nacionalni register javnih naročil, elektronski register podjetij, elektronski sistem za shranjevanje dokumentov ali predkvalifikacijski sistem. Gospodarski subjekt prav tako ni dolžan predložiti dokazil, če naročnik že ima te dokumente zaradi prejšnjega oddanega javnega naročila ali sklenjenega okvirnega sporazuma in so ti dokumenti še vedno veljavni oziroma izkazujejo navedbe v obrazcu ESPD.

Podatke, ki se vodijo v uradnih evidencah in gospodarski subjekt za njih ni predložil dokazila sam, lahko naročnik namesto v uradni evidenci, na podlagi devetega odstavka 77. člena ZJN-3 preveri v enotnem informacijskem sistemu, ki predstavlja zbirko podatkov o ponudnikih ter njihovih ponudbah in ga vodi ministrstvo, pristojno za javna naročila, če ponudnik v tem sistemu naročnika izkazljivo potrdi.

V kolikor bo iz obrazca ESPD izhajalo, da lahko naročnik dokazila pridobi sam iz uradnih evidenc, bo naročnik pred sprejemom odločitve o oddaji javnega naročila vsaj za ponudnika, kateremu se je odločil oddati javno naročilo, v uradnih evidencah preveril izpolnjevanje pogojev ter neobstoj razlogov za izključitev.

V kolikor takšna preveritev v uradnih evidencah ne bo mogoča, bo naročnik ravnal v skladu z naslednjo točko te razpisne dokumentacije.

## PREVERJANJE PODATKOV, KI NISO URADNO DOSTOPNI

Naročnik bo pred sprejemom odločitve o oddaji javnega naročila od ponudnika, kateremu se je odločil oddati javno naročilo, zahteval, da predloži vsa dokazila v skladu s 77. členom ZJN-3 in druga dokazila, ki niso javno dostopna v uradnih evidencah.

Naročnik si pridržuje pravico, da za vsakega od postavljenih pogojev zahteva dodatna dokazila, listine, izpise ali potrdila, iz katerih je razvidno izpolnjevanje posameznega pogoja.

## PRIDOBIVANJE PODATKOV NA DRUGE NAČINE

V kolikor bo naročnik kakšen podatek o izpolnjevanju razlogov za izključitev ali neizpolnjevanju pogojev pridobil na drug način, kakor preko dokazil iz uradno dostopnih podatkov, na primer preko konkurenčnih ponudnikov ali preko tretjih gospodarskih subjektov, drugih naročnikov in podobno, si naročnik pridržuje pravico, da takšne informacije in podatke preveri.

V ta namen ima naročnik pravico, da od ponudnika zahteva dokazila v zvezi s pridobljenim podatkom ali informacijo, ki ga mora ponudnik predložiti v roku, ki ga bo določil naročnik v pozivu in bo praviloma znašal tri (3) delovne dni, sicer lahko naročnik ponudbo izloči iz postopka oddaje javnega naročila.

# FINANČNA ZAVAROVANJA

Ponudnik mora za zavarovanje svoje obveznosti naročniku predložiti v nadaljevanju zahtevano zavarovanje, ki mora biti brezpogojno in plačljivo na prvi poziv, po vsebini ne sme odstopati od vzorca iz te razpisne dokumentacije.

Pri skupni ponudbi finančno zavarovanje predloži eden od partnerjev.

Na podlagi drugega odstavka 93. člena ZJN-3 ter f) točke šestega odstavka 62. člena ZJN-3 naročnik določa v nadaljevanju navedena obvezna finančna zavarovanja.

## FINANČNO ZAVAROVANJE ZA RESNOST PONUDBE

Kot finančno zavarovanje za resnost ponudbe je zahtevana bianco menica z menično izjavo in pooblastilom za izpolnitev v višini 5% ponudbene vrednosti z DDV z veljavnostjo do 31.10.2020. Finančno zavarovanje mora biti brezpogojno in plačljivo na prvi poziv.

V času veljavnosti finančnega zavarovanja za resnost ponudbe, mora ponudnik:

* skleniti pogodbo z naročnikom
* naročniku izročiti finančno zavarovanje za dobro izvedbo pogodbenih obveznosti.

Naročnik bo finančno zavarovanje za resnost ponudbe vnovčil, če ponudnik:

* umakne ponudbo po poteku roka za prejem ponudb ali nedopustno spremeni ponudbo v času njene veljavnosti ali
* na poziv naročnika ne podpiše pogodbe ali
* ne predloži zahtevanega finančnega zavarovanja za dobro izvedbo pogodbenih obveznosti v skladu s pogoji naročila.

Predloženo finančno zavarovanje po vsebini ne sme odstopati od vzorca iz te razpisne dokumentacije in ne sme vsebovati dodatnih pogojev za izplačilo, krajših rokov, nižjega zneska zavarovanja ali spremenjene krajevne pristojnosti za reševanje morebitnih sporov. V nasprotnem primeru bo naročnik zavarovanje obravnaval kot neustrezno.

Naročnik bo predloženo finančno zavarovanje za resnost ponudbe neizbranim ponudnikom vrnil po pravnomočnosti odločitve o oddaji javnega naročila.

Izbranemu ponudniku bo naročnik predloženo finančno zavarovanje za resnost ponudbe vrnil po podpisu pogodbe in predložitvi ustreznega finančnega zavarovanja za dobro izvedbo pogodbenih obveznosti.

## FINANČNO ZAVAROVANJE ZA DOBRO IZVEDBO POGODBENIH OBVEZNOSTI

Kot finančno zavarovanje za dobro izvedbo pogodbenih obveznosti so zahtevane tri (3) bianco menice z menično izjavo (z oznako »brez protesta« in plačljivo na prvi poziv) in pooblastilom za izpolnitev v skupni višini 10% pogodbene vrednosti z DDV z veljavnostjo do 30. 9. 2023. Izbrani ponudnik bo naročniku izročil menice in menično izjavo ob podpisu pogodbe.

Finančno zavarovanje za dobro izvedbo pogodbenih vrednosti naročnik unovči, če:

* izvajalec svojih obveznosti do naročnika ne izpolni skladno s pogodbo, v dogovorjeni kvaliteti, obsegu in roku ter v skladu z razpisno in ponudbeno dokumentacijo;
* naročnik po krivdi izvajalca odstopi od pogodbe;
* naročnik med izvajanjem storitev ugotovi, da dela dejansko izvaja gospodarski subjekt, ki ni izvajalec ali partner v skupnem nastopu;
* izvajalec naročniku povzroči škodo, ki je ne povrne v roku, ki ga bo določil naročnik;
* izvajalec naročniku poda zavajajoče ali lažne informacije, podatke ali dokumente, zaradi česar mora naročnik javno naročilo razveljaviti;
* izvajalec v roku, ki ga določi naročnik, ne odpravi morebitnih pomanjkljivosti;
* v drugih primerih, ki jih določa pogodba oziroma pomenijo kršitev pogodbenih obveznosti.

# merila

Merilo za najugodnejšega ponudnika je ekonomsko najugodnejša ponudba določena na podlagi merila

**A = Ekonomsko najugodnejša ponudba** je ponudba, ki bo dosegla največje število točk. Naročnik bo izračunal število točk za posameznega ponudnika (A) na naslednji način: **A = B + C + D + E**

* **B** = ponudbena vrednost za opravljanje storitev iz Seznama storitev čiščenja prostorov in opreme razen storitev po naročilu naročnika za obdobje treh let – ponder 75 %

* **C** = Certifikat sistema vodenja kakovosti ISO 9001 – ponder 5 %
* **D** = delež zaposlenih starejših – ponder 10 %
* **E =** delež zaposlenih za nedoločen čas – ponder 10 %

**IZRAČUN TOČK**

**Ponudbena vrednost za opravljanje storitev iz Seznama storitev čiščenja prostorov in opreme razen storitev po naročilu naročnika za obdobje treh let (B):**

B (število točk ocenjevane ponudbe) = (najnižja ponudbena vrednost z DDV med vsemi prejetimi ponudbami / ponudbena vrednost z DDV ponudbe, ki se ocenjuje ) \* 75

**Certifikat sistema vodenja kakovosti ISO 9001 (C)**

|  |  |
| --- | --- |
| Opis | Število točk D |
| Ponudnik nima veljavnega certifikata sistema vodenja kakovosti ISO 9001 | 0 |
| Ponudnik ima veljaven certifikat sistema vodenja kakovosti ISO 9001 | 5 |

Dokazilo, ki mora biti priloženo ponudbi:

* fotokopija veljavnega certifikata sistema vodenja kakovosti ISO 9001

**Delež zaposlenih starejših (D)**

Ponudnik, ki ima na dan objave predmetnega javnega naročila na Portalu javnih naročil med vsemi zaposlenimi zaposlen določen odstotek starejših, ki so na dan objave predmetnega javnega naročila na Portalu javnih naročil že dopolnili 55 let, dobi dodatne točke, in sicer:

|  |  |
| --- | --- |
| Opis | Število točk D |
| do vključno 10% | 1 |
| nad 10% do vključno 20% | 5 |
| nad 20% | 10 |

Dokazilo, ki mora biti priloženo ponudbi:

* Izjava ponudnika o številu zaposlenih
* Pooblastilo za pridobitev podatkov od Zavoda za pokojninsko in invalidsko zavarovanje Slovenije

**Delež zaposlenih za nedoločen čas (E)**

Ponudnik, ki ima na dan objave predmetnega javnega naročila na Portalu javnih naročil med vsemi zaposlenimi zaposlen določen odstotek zaposlenih za nedoločen čas, dobi dodatne točke, in sicer:

|  |  |
| --- | --- |
| Opis | Število točk E |
| do vključno 20% | 1 |
| nad 20% do vključno 40% | 5 |
| nad 40% | 10 |

Dokazilo, ki mora biti priloženo ponudbi:

* Izjava ponudnika o številu zaposlenih
* Pooblastilo za pridobitev podatkov od Zavoda za pokojninsko in invalidsko zavarovanje Slovenije

V primeru, da bosta dva ali več ponudnikov dosegla enako število točk, bo izbran ponudnik, ki bo imel nižjo končno ponudbeno vrednost.

# ponudba

## PONUDBENA DOKUMENTACIJA

**Vsaka ponudba mora vsebovati naslednje:**

(naročnik ponudnikom priporoča, da z izpolnitvijo 3. stolpca spodnje tabele dodatno preverijo ali so k ponudbi predložili zahtevane obrazce, priloge, dokumente)

|  |  |  |
| --- | --- | --- |
| **Zap. št.** | **DOKUMENTACIJA** | **Predloženo**  **(da/ne)** |

|  |  |  |
| --- | --- | --- |
| Razdelek v sistemu e-JN  <https://ejn.gov.si/eJN2> | **»PREDRAČUN«** |  |
| 1 | **Povzetek predračuna** (Priloga št. 1A).  Obrazec predloži/naloži ponudnik ali poslovodeči ponudnik v skupni ponudbi. |  |

|  |  |  |
| --- | --- | --- |
| Razdelek v sistemu e-JN  <https://ejn.gov.si/eJN2> | **»ESPD – ponudnik«** |  |
| 1 | **Izpolnjen ESPD obrazec v .xml obliki**.  Obrazec predloži/naloži ponudnik ali poslovodeči ponudnik v skupni ponudbi. |  |

|  |  |  |
| --- | --- | --- |
| Razdelek v sistemu e-JN  <https://ejn.gov.si/eJN2> | **»ESPD – ostali sodelujoči«** |  |
| 1 | **Podpisan ESPD obrazec v .pdf ali .xml obliki.**  Ponudnik mora za vse sodelujoče gospodarske subjekte predložiti/naložiti podpisan ESPD obrazec v .pdf ali .xml obliki. |  |

|  |  |  |
| --- | --- | --- |
| Razdelek v sistemu e-JN  [https://ejn.gov.si/eJN](https://ejn.gov.si/eJN2) | **»Druge priloge«** |  |
| 1 | **Ponudbeni predračun** (Priloga št. 1B), ki mora biti v celoti izpolnjen.  V primeru razlik med ponudbenim predračunom/ (Priloga št. 1B) in povzetkom predračuna (Priloga št. 1A) se upošteva ponudbeni predračun (Priloga št. 1B).  Ponudbeni predračun predloži/naloži ponudnik ali poslovodeči ponudnik v skupni ponudbi. |  |
| 2 | **Podatki o ponudniku in drugih gospodarskih subjektih** (Priloga št. 2).  Obrazec predloži ponudnik, vsak partner v skupni ponudbi, drugi gospodarski subjekt na katerega zmogljivosti se sklicuje ponudnik. |  |
| 3 | **Lastna izjava o bonitetni oceni ali dokazilo o bonitetni oceni**  Vsak ponudnik in vsi partnerji skupne ponudbe predložijo/naložijo:  **lastno izjavo o bonitetni oceni** (kot izjava se šteje izpolnjena priloga št. 2 – Podatki o ponudniku in drugih gospodarskih subjektih, rubrika: bonitetna ocena)  ali  **bonitetno dokazilo** (ustrezen BON obrazec (obrazec aS.BON, S.BON-1 ali s.BON-1/P) izdan s strani Ajpes-a ali dokazilo agencije S&P ali Fitch ali Moody's).  V kolikor bo ponudnik predložil/naložil lastno izjavo, bo moral na poziv naročnika k predložitvi dokazil, naročniku predložiti ustrezen BON obrazec, ki ne bo starejši od 60 dni od datuma, ki je bil določen kot skrajni rok za oddajo ponudbe. |  |
| 4 | **Dogovor, dokazilo o sklicevanju na zmogljivosti drugih gospodarskih subjektov**  V kolikor se ponudnik pri izpolnjevanju razpisnih pogojev sklicuje na zmogljivosti drugih gospodarskih subjektov, mora naročniku predložiti dokazilo, da bo zaradi tega imel na voljo sredstva, potrebna za izvedbo naročila. Kot dokazilo lahko na primer šteje pisni dogovor teh subjektov, sklenjen za ta namen.  Dokazilo ponudnik predloži že ob oddaji ponudbe.  V kolikor ponudnik zahteve glede izobrazbe in strokovne usposobljenosti nominiranih kadrov izkaže z uporabo zmogljivosti drugih gospodarskih subjektov, morajo ti drugi gospodarski subjekti pri izvedbi javnega naročila obvezno izvesti storitve, za katere so bile zahtevane te zmogljivosti. |  |
| 5 | **Obrazec ESPD** (Priloga št. 4)  Ponudnik, ponudniki (partnerji) v skupni ponudbi in drugi gospodarski subjekti, na katerih zmogljivosti se sklicuje ponudnik morajo predložiti obrazec ESPD, ki ga gospodarski subjekt izpolni na spletni strani  <http://www.enarocanje.si/ESPD/> . |  |
| 6 | **Soglasje pravne osebe za pridobitev osebnih podatkov** (Priloga št. 5).  Ponudnik podpisan in v celoti izpolnjen obrazec predloži/naloži svoj in za vsakega ponudnika, partnerja v skupni ponudbi in drugega gospodarskega subjekta na katerega zmogljivosti se sklicuje ponudnik. |  |
| 7 | **Soglasje fizične osebe za pridobitev osebnih podatkov** (Priloga št. 6).  Ponudnik podpisan in v celoti izpolnjen obrazec predloži/naloži svoj in za vsakega ponudnika, partnerja v skupni ponudbi in drugega gospodarskega subjekta na katerega zmogljivosti se sklicuje ponudnik. |  |
| 8 | **Izjava o strinjanju z razpisnimi pogoji in o resničnosti podatkov, navedenih v ponudbi** (Priloga št. 7).  Ponudnik mora predložiti izjavo, da se strinja s pogoji, navedenimi v razpisni dokumentaciji in da so vsi podatki v ponudbi resnični in ne zavajajoči, tako glede izpolnjevanja v tej točki zahtevanih pogojev, kot tudi glede vseh drugih zahtevanih podatkov.  Obrazec predloži ponudnik, vsak partner v skupni ponudbi in drugi gospodarski subjekti na katerega zmogljivosti se sklicuje ponudnik. |  |
| 9 | **Izjava o kadrovski sposobnosti in tehnični usposobljenosti** (Priloga št. 9).  Izjavo predloži ponudnik oziroma ponudnik predloži izjavo za tisti subjekt, na katerega kadrovsko in/ali tehnično sposobnost se sklicuje. |  |
| 10 | **Izjava o zelenem javnem naročanju** (Priloga št. 10).  **Seznam dokazil v zvezi z izpolnjevanjem temeljnih okoljskih zahtev**  **Dokazila navedena pri posamezni točki zahtev iz priloge Temeljne okoljske zahteve**  **Veljaven certifikat o vzpostavljenem sistemu ravnanja z okoljem.**  Obrazec, dokazila in certifikat predloži/naloži ponudnik. |  |
| 11 | **Seznam referenčni poslov** (Priloga št. 8).  Obrazec predloži ponudnik. |  |
| 12 | **Certifikat sistema vodenja kakovosti ISO 9001**  Certifikat predloži ponudnik. |  |
| 13 | **Finančno zavarovanje za resnost ponudbe** (Priloga št. 12)  Zavarovanje za resnost ponudbe: menično izjavo s pooblastilom za izpolnitev (Priloga št. 12) mora ponudnik naročniku predložiti **v originalnem izvodu po pošti** na naslov naročnika: Dom starejših občanov Črnomelj, Ul. 21. oktobra 19c, 8340 Črnomelj ali osebno na sedež naročnika **do roka določenega za oddajo ponudb**.  Finančno zavarovanje predloži ponudnik ali partner v skupni ponudbi. |  |
| 14 | **Izjava ponudnika o številu zaposlenih** (Priloga št. 14A)  Izjavo predloži ponudnik. |  |
| 15 | **Pooblastilo za pridobitev podatkov od Zavoda za pokojninsko in invalidsko zavarovanje** (Priloga št. 14B)  Ponudnik lahko tudi sam priloži izpis podatkov od Zavoda za invalidsko in pokojninsko zavarovanje.  Pooblastilo predloži ponudnik. |  |

Ponudnik v ponudbi naloži dokumente, ki so navedeni v tej točki. Ponudnik, ki odda ponudbo, pod kazensko in materialno odgovornostjo jamči, da so vsi podatki in dokumenti, podani v ponudbi, resnični, in da priložena dokumentacija ustreza originalu. V nasprotnem primeru ponudnik naročniku odgovarja za vso škodo.

Ponudnik odda vse obrazce in dokazila tudi za morebitne vključene partnerje in druge gospodarske subjekte, na katerih zmogljivosti se sklicuje ponudnik, kateri morajo svoje izjave in obrazce ustrezno podpisati in žigosati.

Ponudnik vzorca pogodbe ne prilaga, temveč z oddajo ponudbe in Izjavo o strinjanju z razpisnimi pogoji in o resničnosti podatkov, navedenih v ponudbi - Priloga št. 7) v celoti potrdi strinjanje z njeno vsebino.

**Izjavo o udeležbi fizičnih in pravnih oseb v lastništvu** (Priloga št. 11) **in finančno zavarovanje za dobro izvedbo pogodbenih obveznosti** (Priloga št. 13) **predloži le izbrani ponudnik ob podpisu pogodbe.**

Ponudnik svojo ponudbo pripravi na obrazcih za pripravo ponudbe, ki so del dokumentacije v zvezi z oddajo javnega naročila v skladu s temi navodili. Ponudnik v obrazcih izpolni vse zahtevane oz. manjkajoče podatke. Vsi dokumenti morajo biti na mestih, kjer je to označeno, podpisani s strani zakonitega zastopnika ali z njegove strani pooblaščene osebe. Ponudnik obrazce žigosa, če posluje z žigom. V kolikor z žigom ne posluje, v obrazcu Ponudba vpiše, da ne posluje z žigom. Vsebine obrazcev, pripravljene s strani naročnika, ki so del dokumentacije v zvezi z oddajo javnega naročila, **ni dovoljeno spreminjati,** razen na mestih, kjer je to izrecno dovoljeno.

## VELJAVNOST PONUDBE

Ponudba mora veljati najmanj do 31. 10. 2020.

V kolikor odločitev o oddaji predmetnega javnega naročila ni pravnomočna do zgoraj navedenega roka, bo naročnik ponudnike pozval k podaljšanju veljavnosti ponudbe.

## PONUDBENA CENA

Cena v ponudbi mora biti fiksna najmanj eno leto od podpisa pogodbe, izražena v evrih (EUR), zaokrožena na dve decimalki, brez davka na dodano vrednost in z davkom na dodano vrednost. Vsi stroški izvajalca, ki so potrebni za izvedbo naročila – izvajanje storitev navedenih v Seznamu storitev čiščenja prostorov in opreme (strošek dela, čistila, čistilni stroji in pripomočki, organizacija, toaletni papir, papirnate brisače, tekoče milo, primerna delovna obleka, davki, morebitne carine, transportni in zavarovalni stroški, stroški zagotavljanja varstva pri delu v skladu z veljavno zakonodajo, stroški izobraževanja, prevozi oseb in materiala, dnevnice, kilometrina, testiranja na sedežu ponudnika, naročnika ali zunanjih izvajalcih, morebitna dovoljenja, takse, prevajanje, svetovanja, materiali in podobno) morajo biti vračunani v ceno. Cene v ponudbi morajo pokrivati vse stroške, ki jih bo imel ponudnik z realizacijo naročila. Naknadno naročnik ne bo priznaval nobenih stroškov, ki niso zajeti v ponudbeno ceno.

Ponudnik mora v ponudbeni ceni predvideti tudi občasna čiščenja (čiščenje po potrebi) ob nepredvidljivih vidnih onesnaženjih in izrednih dogodkih, kar pomeni čiščenje ob dogodkih kot so razlitje tekočin, razsutje hrane, onesnaženje površin s telesnimi izločki, v primeru poplav, izliva vode in podobno. Sem sodi tudi čiščenje ob vzdrževalnih in gradbenih delih pri naročniku.

**Obrazec »Predračun«**

Ponudnik mora v obrazcu »Predračun« izpolniti vse postavke, ob upoštevanju tehničnih specifikacij, ki so del te razpisne dokumentacije.

**V kolikor ponudnik cene v posamezno postavko predračuna ne vpiše, se šteje, da te postavke ne ponuja in tako ne izpolnjuje vseh zahtev naročnika iz razpisne dokumentacije.**

Ponudnik ne sme spreminjati vsebine predračuna.

Ponujena cena brez DDV mora zajemati vse popuste in stroške v zvezi z izvedbo naročila, DDV se obračuna in plača v skladu z vsakokrat veljavno zakonodajo.

## RAČUNSKE NAPAKE

Naročnik bo odkrite računske napake odpravil v skladu z določili sedmega odstavka 89. člena ZJN-3.

Vse napake, do katerih bo prišlo zaradi nepravilne vnaprej določene matematične operacije s strani naročnika, bo naročnik obravnaval kot računske napake, katere bo naročnik ob pisnem soglasju ponudnika popravil tako, da ob upoštevanju cen na enoto brez DDV v računsko napačnih postavkah in količin, ki jih ponudi ponudnik, izračunal vrednost ponudbe z upoštevanjem pravilne matematične operacije ter pri tem upošteval določila 89. člena ZJN-3.

V kolikor je v ponudbenem predračunu pri posamezni postavki zapisana vrednost enaka 0,00, bo naročnik štel, da ponudnik ta dela ponuja po ceni 0,00 in da so dela iz teh postavk upoštevana v vrednostih ostalih postavk. V zvezi s tem naročnik ponudnikov ne bo pozival k odpravi napak ali dodatnim pojasnilom, ponudniki pa ne morejo zahtevati priznanje naknadno določenih cen za te postavke ali povečanje ponudbene vrednosti iz tega naslova oziroma do navedenega niso upravičeni.

Morebitno napačno zapisano stopnjo DDV bo naročnik obravnaval kot računsko napako in jo bo ob pisnem soglasju ponudnika popravil v pravilno.

## PODATKI O USTANOVITELJIH

Naročnik je v razpisno dokumentacijo, zgolj kot vzorec, vključil obrazec Priloga št. 7 – Izjava o udeležbi fizičnih in pravnih oseb v lastništvu ponudnika, ki pa ga ponudniki ob oddaji ponudbe niso dolžni predložiti.

Z oddajo ponudbe se vsak ponudnik strinja s tem, da bo v primeru, da bo izbran za izvedbo javnega naročila, naročniku najkasneje v roku osmih (8) dni (v vsakem primeru pa pred sklenitvijo pogodbe) od prejema naročnikovega poziva posredoval naročniku izpolnjen in podpisan obrazec Priloga št. 7 – izjava o udeležbi fizičnih in pravnih oseb v lastništvu ponudnika, za vse sodelujoče gospodarske subjekte v ponudbi (ponudnik, partnerji v skupni ponudbi, drugi gospodarski subjekti na zmogljivosti katerih se ponudnik sklicuje).

Naročnik dopušča možnost, da lahko ponudnik in ostali gospodarski subjekti, v kolikor to želijo, izpolnjen obrazec Priloga št. 7 oddajo že ob oddaji ponudbe.

## PODPIS PONUDBENE DOKUMENTACIJE

**Ponudba mora biti na zahtevanih mestih podpisana s strani zakonitega zastopnika ponudnika ali osebe, ki ima pisno pooblastilo s strani zakonitega zastopnika za podpis ponudbe.** V tem primeru mora biti ponudbi priloženo pooblastilo za podpis ponudbe (pooblastilo za podpis ponudbe pripravi ponudnik sam). V primeru več zakonitih zastopnikov zadošča podpis enega od zakonitih zastopnikov.

Naročnik bo štel, da so vsi obrazci/priloge, ki so sestavni del ponudbe, oddani in potrjeni na datum oddaje ponudbe, razen v primeru, ko je na obrazcu/prilogi izrecno naveden drug datum.

## ZAUPNOST

Ponudniki morajo vse dokumente v ponudbi, za katere menijo, da predstavljajo poslovno skrivnost, najkasneje ob oddaji ponudbe, označiti z oznako »ZAUPNO« ali »POSLOVNA SKRIVNOST« in sicer v zgornjem desnem kotu vsake posamezne strani ali na drug, jasno viden način. Če naj bi bil zaupen samo določen podatek, mora biti ta del podčrtan.

Med zaupne dokumente ali poslovno skrivnost ne sodijo podatki, ki so v skladu z določbo drugega odstavka 35. člena ZJN-3 javni. To so specifikacija ponujenega blaga, storitve ali gradnje in količina iz te specifikacije, cena na enoto, vrednost posamezne postavke in skupna vrednost iz ponudbe ter vsi tisti podatki, ki so vplivali na razvrstitev ponudbe v okviru meril.

Dokumenti, ki jih bo ponudnik upravičeno in ne v nasprotju z zgornjim odstavkom, označil kot zaupna ali kot poslovno skrivnost, bodo uporabljeni samo za namene tega javnega naročila in ne bodo dostopni nikomur izven kroga oseb, ki bodo vključene v postopek oddaje tega javnega naročila.

Vsi dokumenti v zvezi z oddajo javnega naročila so po pravnomočnosti odločitve o oddaji javnega javi, če ne vsebujejo poslovnih skrivnosti, tajnih in osebnih podatkov. Pred tem datumom se določbe zakona, ki ureja dostop do informacij javnega značaja, ne uporabljajo.

## DRUGA DOLOČILA ZA PRIPRAVO PONUDBE

### Stroški ponudbe

Vse stroške, povezane s pripravo in predložitvijo ponudbe, nosi ponudnik.

### Protikorupcijsko določilo

V postopku oddaje javnega naročila naročnik in ponudniki ne smejo pričenjati in izvajati dejanj, ki bi vnaprej določila izbor določene ponudbe, ali ki bi povzročila, da pogodba ne bi pričela veljati oziroma ne bi bila izpolnjena.

### Izvajanje ukrepov varstva pri delu

Izvajalec je odgovoren za izvajanje ukrepov varstva pri delu za vse osebe, ki opravljajo storitve čiščenja. Izvajalec je prav tako odgovoren izvajati vse ukrepe varstva pri delu, ki preprečujejo nastanek morebitnih poškodb stanovalcem, zaposlenim in obiskovalcem naročnika. Pogodbeni stranki se dogovorita, da bosta pred začetkom izvajanja storitev čiščenja sklenili pisni sporazum, s katerim bosta skladno z 39. členom Zakona o varnosti in zdravju pri delu (Uradni list RS, št. 43/11) določili skupne ukrepe za zagotavljanje varnosti in zdravja pri delu in osebo, ki bo odgovorna za izvajanje teh ukrepov.

# TEHNIČNE SPECIFIKACIJE

Tehnične specifikacije so navedene v Seznamu zahtevanih storitev čiščenja.

# ZAKLJUČEK POSTOPKA ODDAJE JAVNEGA NAROČILA

## USTAVITEV POSTOPKA

Naročnik lahko kadarkoli pred potekom roka za oddajo ponudb ustavi postopek javnega naročila in sicer na način, da v skladu s 60. členom ZJN-3 objavi obvestilo o dodatnih informacijah, informacijah o nedokončanem postopku ali popravku, s čimer na podlagi 90. člena ZJN-3 ustavi postopek javnega naročila.

## ODLOČITEV O ODDAJI NAROČILA

Naročnik po v roku 5 dni po končanem preverjanju in ocenjevanju ponudb obvestil vsakega ponudnika o sprejeti odločitvi v zvezi z oddajo javnega naročila in sicer z objavo na portalu javnih naročil. Odločitev se šteje za vročeno z dnem objave na portalu javnih naročil.

Odločitev bo praviloma vsebovala:

* razloge za zavrnitev ponudbe vsakega neuspešnega ponudnika, ki ni bil izbran;
* značilnosti in prednosti izbrane ponudbe ter ime uspešnega ponudnika.

## ZAVRNITEV VSEH PONUDB

Naročnik lahko na podlagi petega odstavka 90. člena ZJN-3 na vseh stopnjah postopka po izteku roka za odpiranje ponudb zavrne vse ponudbe. V takšnem primeru mora o razlogih za takšno odločitev in ali bo začel nov postopek obvestiti vse ponudnike, ki so oddali ponudbo. Naročnik mora navedeno odločitev objaviti na portalu javnih naročil, in, če je to glede na vrednost ali predhodne objave primerno, v Uradnem listu Evropske unije. Kadar naročnik zavrne vse ponudbe, lahko izvede za isti predmet nov postopek javnega naročila le, če so se bistveno spremenile okoliščine, zaradi katerih je zavrnil vse ponudbe.

## SPREMEMBA ODLOČITVE O ODDAJI NAROČILA

Naročnik lahko do pravnomočnosti odločitve o oddaji javnega naročila z namenom odprave nezakonitosti po predhodni ugotovitvi utemeljenosti svojo odločitev na lastno pobudo spremeni in sprejme novo odločitev, s katero nadomesti prejšnjo in sicer na podlagi šestega odstavka 90. člena ZJN-3.

## PRAVNOMOČNOST ODLOČITVE O ODDAJI NAROČILA

Odločitev o oddaji javnega naročila postane pravnomočna z dnem, ko zoper njo ni mogoče zahtevati pravnega varstva.

## ODSTOP OD IZVEDBE JAVNEGA NAROČILA

Po pravnomočnosti odločitve o oddaji javnega naročila lahko naročnik na podlagi osmega odstavka 90. člena ZJN-3 do sklenitve pogodbe o izvedbi javnega naročila odstopi od izvedbe javnega naročila iz utemeljenih razlogov, da predmeta javnega naročila ne potrebujejo več ali da zanj nima zagotovljenih sredstev ali da se pri naročniku pojavi utemeljen sum, da je bila ali bi lahko bila vsebina pogodbe posledica storjenega kaznivega dejanja ali da so nastale druge izredne okoliščine, na katere naročnik ni mogel vplivati in jih predvideti ter zaradi katerih je postala izvedba javnega naročila nemogoča.

Če naročnik odstopi od izvedbe javnega naročila, z izbranim ponudnikom ne sklene pogodbe o izvedbi javnega naročila, o svoji odločitvi in o razlogih, zaradi katerih odstopa od izvedbe javnega naročila, pa pisno obvesti vse ponudnike.

V takšnem primeru ponudniki niso upravičeni do povračila kakršnekoli škode ali do plačila drugih finančnih kompenzacij.

# POGODBA O IZVEDBI JAVNEGA NAROČILA

Po oddaji javnega naročila naročnik z izbranim ponudnikom sklene pogodbo o izvedbi javnega naročila najpozneje v 48 dneh od pravnomočnosti odločitve o oddaji javnega naročila, pod odložnimi pogoji, navedenimi v vzorcu pogodbe. Pogodba se bo pred podpisom vsebinsko prilagodila glede na to, ali bo izbrani ponudnik predložil skupno ponudbo.

Izbrani ponudnik bo moral podpisati in vrniti naročniku pogodbo v roku petih (5) dni po prejemu s strani naročnika podpisane pogodbe. Če se ponudnik v navedenem roku ne bo odzval na poziv, lahko naročnik šteje, da je odstopil od namere za sklenitev pogodbe. Zgolj izjemoma, v primeru nastanka objektivnih okoliščin, ki onemogočijo podpis pogodbe v zgoraj navedem roku, lahko naročnik pristane tudi na daljši rok.

V primeru skupne ponudbe bo naročnik pogodbo podpisal s poslovodečim partnerjem oziroma skladno z določili pogodbe/dogovora o skupnem nastopu.

# pravno varstvo

Zahtevek za revizijo, ki se nanaša na vsebino objave in/ali razpisno dokumentacijo, se, razen v primeru iz četrtega odstavka 25. člena Zakona o pravnem varstvu v postopkih javnega naročanja (Uradni list RS, št. 43/11, s spremembami; v nadaljevanju: ZPVPJN), lahko vloži v desetih (10) delovnih dneh od dneva objave obvestila o javnem naročilu ali obvestila o dodatnih informacijah, informacijah o nedokončanem postopku ali popravku, če se s tem obvestilom spreminjajo ali dopolnjujejo zahteve ali merila za izbor najugodnejšega ponudnika iz razpisne dokumentacije ali predhodno objavljenega obvestila o naročilu, vendar ne po roku za oddajo ponudb.

Zahtevka za revizijo iz prejšnjega odstavka ni dopustno vložiti po roku za prejem ponudb, razen če je rok za prejem ponudb krajši od desetih delovnih dni. V tem primeru se lahko zahtevek za revizijo vloži v desetih delovnih dneh od dneva objave obvestila o naročilu.

Če v skladu s tretjim odstavkom 16. člena ZPVPJN oseba, ki je vložila zahtevek za revizijo, naročnika predhodno ni opozorila na očitano kršitev, ali tega ni storil drug morebitni ponudnik, s čimer je bila oseba seznanjena preko portala javnih naročil ali bi lahko bila seznanjena, se šteje, da taka oseba ni izkazala interesa za dodelitev javnega naročila.

Zahtevek za revizijo mora biti obrazložen in mora vsebovati vse podatke in dokazila, kot jih določa 15. člen ZPVPJN.

Vlagatelj mora zahtevku za revizijo priložiti potrdilo o plačilu takse v višini 4.000,00 eurov. Taksa se nakaže na transakcijski račun številka SI56 0110 0100 0358 802, odprt pri Banki Slovenije, Slovenska 35, 1505 Ljubljana, Slovenija – izvrševanje proračuna RS, sklic 11 16110-71111290-XXXXXXLL. Zadnjih osem številk predstavlja številko objave na Portalu javnih naročil, pri čemer oznaka X pomeni številko objave obvestila, oznaka L pa označbo leta. V kolikor je številka objave obvestila krajša od šestih znakov, se na manjkajoča mesta spredaj vpiše 0.

Zahtevek za revizijo mora biti vložen pri naročniku Dom starejših občanov Črnomelj, Ul. 21. oktobra 19c, 8340 Črnomelj in sicer neposredno na tem naslovu ali po pošti priporočeno ali priporočeno s povratnico.

1. [Obligacijski zakonik](http://pisrs.si/Pis.web/pregledPredpisa?id=ZAKO1263) (Uradni list RS, št. 97/07 – uradno prečiščeno besedilo, 64/16 – odl. US in 20/18 – OROZ631) [↑](#footnote-ref-1)