**VZOREC POGODBE**

**POGODBA št . \_\_\_\_\_\_\_\_\_\_\_**

ki sta jo sklenila:

**DOM STAREJŠIH OBČANOV ČRNOMELJ**, Ul. 21. oktobra 19c, kot naročnik, ki ga zastopa direktorica Valerija Lekić Poljšak.

ID številka za DDV: SI 54512336

**in**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , kot izvajalec, ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

ID številka za DDV: SI \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**UVODNE DOLOČBE**

1. **člen**

Pogodbeni stranki uvodoma ugotavljata, da je naročnik za oddajo javnega naročila za **opravljanje okolju prijaznih storitev čiščenja prostorov in opreme** v DSO Črnomelj izvedel odprti postopek št. \_\_\_\_\_\_\_\_\_\_\_\_, objavljen na Portalu javnih naročil dne \_\_\_\_\_\_\_\_\_\_\_\_, številka objave \_\_\_\_\_\_\_\_\_\_\_\_ in v Uradnem glasilu EU dne \_\_\_\_\_\_\_\_\_\_\_\_, št. objava \_\_\_\_\_\_\_\_\_\_\_\_. Kot najugodnejši ponudnik je bil z odločitvijo o oddaji javnega naročila št. \_\_\_\_\_\_\_\_\_\_\_\_, z dne \_\_\_\_\_\_\_\_\_\_\_\_, izbran izvajalec po tej pogodbi.

Odločitev o oddaji javnega naročila je postala pravnomočna dne \_\_\_\_\_\_\_\_\_\_\_\_.

**PREDMET POGODBE**

1. **člen**

Predmet pogodbe so **okolju prijazne storitve** **čiščenja prostorov in opreme v DSO Črnomelj** za obdobje treh let, in sicer **od 1.9.2020 do 31. 8. 2023,** v skladu s ponudbo izvajalca, ki jo je predložil v ponudbeni dokumentaciji v postopku oddaje javnega naročila, ter naročnikovo dokumentacijo v zvezi z oddajo javnega naročila in Seznamom zahtevanih storitev čiščenja prostorov in opreme.

Izvajalec je dolžan izvajati zahtevane storitve čiščenja po tej pogodbi dnevno, tedensko, mesečno, polletno in letno v obsegu, ki je bil določen v razpisni dokumentaciji naročnika po javnem naročilu iz 1. člena te pogodbe. Obseg zahtevanih storitev je naveden v Seznamu zahtevanih storitev čiščenja prostorov in opreme, ki je priloga tej pogodbi.

Izvajalec mora zagotavljati zadostno količino sanitarno-higienskega materiala glede na vrsto nameščenih podajalnikov, in sicer v količinah, da zagotavlja kontinuirano preskrbo.

V času povečanega pojavljanja virusnih okužb ali v drugih utemeljenih primerih je izvajalec dolžan po navodilu naročnika pri izvajanju dnevnega čiščenja uporabljati dezinfekcijska sredstva za čiščenje prostorov in opreme po navodilih naročnika.

Sestavni deli pogodbe so:

* dokumentacija v zvezi z oddajo javnega naročila,
* Seznam zahtevanih storitev čiščenja prostorov in opreme,
* POBO (Program preprečevanja in obvladovanja bolnišničnih okužb) in načrtu ravnanja z odpadki,
* ponudbena dokumentacija izvajalca in
* vsi drugi pisni dogovori in zapisniške ugotovitve, podpisani s strani obeh pogodbenih strank.

Izvajalec s podpisom te pogodbe potrjuje, da je v celoti seznanjen z lokacijo, obsegom in zahtevnostjo izvajanja pogodbenih storitev ter da se je pred oddajo ponudbe seznanil z lokacijo in prostori, ki so predmet čiščenja.

1. **člen**

Storitve čiščenja mora izvajalec opravljati vse dni v letu v okviru naslednjega delovnega časa:

* ob delavnikih od ponedeljka do sobote: od 7.00 do 21.30 ure
  + v sobah stanovalcev najkasneje do 20.00 ure
  + v ostalih prostorih najkasneje do 21.30 ure
* ob nedeljah in praznikih ter dela prostih dnevih: od 7.00 do 19.00 ure

Izvajalec takoj po podpisu pogodbe pripravi terminski plan izvajanja storitev, ki so predmet te pogodbe, z naslednji podatki: čas izvajanja storitev po posameznih prostorih in po dnevih vključno z številom delavcev. Terminski plan mora potrditi naročnik. Izvajalec se obveže, da bo sproti z vsako spremembo terminskega plana izvajanja storitev predhodno seznanil naročnika.

Ob nedeljah in praznikih ter dela prostih dnevih je izvajalec dolžan zagotoviti opravljanje storitev čiščenja, ki obsega čiščenje sob stanovalcev, čajnih kuhinj, jedilnic, hodnikov in sanitarij.

**POGODBENA VREDNOST**

1. **člen**

Pogodbena vrednost storitev, ki so predmet te pogodbe, je dogovorjena na osnovi izvajalčeve ponudbe, in znaša:

* **za opravljanje storitev iz Seznama storitev čiščenja prostorov in opreme razen storitev po naročilu naročnika:**

|  |  |  |  |  |
| --- | --- | --- | --- | --- |
| **Cena storitev:** | **mesečna vrednost (EUR)** | | **letna vrednost (EUR)** | |
| **opis storitev** | **vrednost**  **brez DDV / mes.** | **vrednost**  **z DDV / mes.** | **vrednost**  **brez DDV / leto** | **vrednost**  **z DDV / leto** |
| **izvajanje storitev čiščenja:**  bruto plače zaposlenih s prispevki in davkom na izplačane plače |  |  |  |  |
| **izvajanje storitev čiščenja:**  materialni in nematerialni stroški, amortizacija in drugi izdatki |  |  |  |  |
| **SKUPAJ:** |  |  |  |  |

**Pogodbena vrednost za obdobje treh let znaša:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR brez DDV \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR z DDV

Pogodbena vrednost vključuje vse stroške in dajatve v zvezi z izvedbo storitev navedenih v Seznamu storitev čiščenja prostorov in opreme razen storitev po naročilu naročnika.

* **za opravljanje storitev po naročilu naročnika:**

|  |  |  |  |
| --- | --- | --- | --- |
| **Opis** | **EM** | **Cena brez DDV / EM** | **Cena z DDV / EM** |
| Premaz talnih površin (PVC talna obloga) – cena mora vključevati iznos in ponovno namestitev premičnega pohištva, temeljito čiščenje pred nanosom premaza oz. odstranjevanje starega premaza, 2-kratni nanos samosvetlečega zaščitnega talnega premaza, visokega sijaja, odpornega na alkohol in dezinfekcijska sredstva, primernega za poliranje. Premaz mora biti nedrseč in primeren za vsa vodoodporna tla. | m2 |  |  |
| Poliranje tal | m2 |  |  |
| Kristalizacija ali posteklenitev naravnega kamna - avla, stopnišče in podesti | m2 |  |  |

Navedene storitve se bodo izvajale samo po predhodnem naročilu naročnika, v kolikor jih bo naročnik potreboval.

V kolikor se tekom izvajanja pogodbe spremeni stopnja DDV, takšno tveganje nosi naročnik.

V zgoraj navedeni ceni so zajeti vsi stroški, povezani z izvajanjem storitev, ki so predmet te pogodbe.

Cena vključuje tudi občasna čiščenja (čiščenje po potrebi) ob nepredvidljivih vidnih onesnaženjih in izrednih dogodkih, kar pomeni čiščenje ob dogodkih kot so razlitje tekočin, razsutje hrane, onesnaženje površin s telesnimi izločki, v primeru poplav, izliva vode in podobno. Sem sodi tudi čiščenje ob vzdrževalnih in gradbenih delih pri naročniku.

Ponudbena mesečna vrednost je fiksna 12 mesecev od podpisa pogodbe. Po preteku tega obdobja se lahko na zahtevo naročnika ali izvajalca usklajuje skladno s Pravilnikom o načinih valorizacije denarnih obveznosti, ki jih v večletnih pogodbah dogovarjajo pravne osebe javnega sektorja (Uradni list RS, št. 1/04) in sicer:

* cena za bruto plače zaposlenih s prispevki in davkom na izplačane plače: zaradi spremenjenje višine minimalne plače
* cena za materialne in nematerialne stroške, amortizacijo in druge izdatke: upošteva se indeks cen življenjski potrebščin po klasifikaciji ECOICOP 05.6.2.2. Storitve čiščenja.

V primeru zmanjšanja ali povečanja obsega storitev, navedenih v Seznamu zahtevanih storitev čiščenja prostorov in opreme, ali v primeru dodatnih del, ki so se izkazala za potrebna šele po sklenitvi te pogodbe, lahko naročnik skladno s 95. členom ZJN-3 z izvajalcem sklene dodatek (aneks) k tej pogodbi.

1. **člen**

Izvajalec bo naročniku izstavil račun za opravljene storitve, ki so predmet te pogodbe enkrat mesečno, najkasneje do 10. v mesecu za pretekli mesec. Računu mora biti predloženo poročilo o opravljenem strokovnem nadzoru v preteklem mesecu in s strani naročnika podpisano mesečno poročilo. Mesečno poročilo pripravi izvajalec. Vsebovati mora vsaj naslednje podatke:

* navedbo, da so bile v preteklem mesecu opravljene vse po pogodbi zahtevane storitve,
* število reklamacij v preteklem mesecu,
* dogovori sklenjeni ob strokovnem nadzoru izvedenem skupaj s predstavnikom naročnika z navedbo odgovorne osebe za izvedbo dogovora in rokom izvedbe.

Na dogovorjeno mesečno vrednost, določeno v 4. členu te pogodbe, vpliva število ugotovljenih reklamacij na skupnem mesečnem pregledu prostorov in opreme.

Mesečna vrednost = mesečna vrednost iz 4. člena pogodbe \* KK

KK = koeficient kakovosti opravljenih storitev

KK = 0,90 + (10 - število reklamacij x 0,1) / 100

1. **člen**

Naročnik bo plačal račun v roku 30 dni od datuma računa.

V primeru zamude pri plačilu je izvajalec upravičen zahtevati zakonite zamudne obresti.

1. **člen**

Izvajalec mora vse račune naročniku pošiljati izključno v elektronski obliki (e-račun), skladno z veljavnim Zakonom o opravljanju plačilnih storitev za proračunske uporabnike.

**IZVEDBA STORITEV**

1. **člen**

S to pogodbo se izvajalec zaveže opraviti v pogodbi določene storitve, naročnik pa se zaveže, da mu bo za to plačal pogodbeno ceno. Storitve čiščenja morajo biti opravljene v skladu z dogovorjenimi standardi kvalitete, po veljavnih predpisih in pravilih stroke.

Način izvedbe storitev sme izvajalec izbrati v skladu s svojo strokovno presojo, če ga ne določi naročnik ali če iz vsebine in namena naročila ne izhaja kaj drugega.

**OBVEZNOSTI IZVAJALCA IN NAROČNIKA**

1. **člen**

Naročnik se obvezuje, da bo:

* sodeloval z izvajalcem s ciljem, da se prevzete obveznosti izvedejo pravočasno in v obojestransko zadovoljstvo;
* pravočasno obveščal izvajalca o vseh spremembah in novo nastalih situacijah, ki bi lahko imele vpliv na izvajanje pogodbenih obveznosti;
* omogočil dostop do lokacije in prostorov, kjer se izvajajo storitve;
* zagotovil dosegljivost kontaktne osebe naročnika v rednem delovnem času;
* zagotovil vodo in električno energijo za čistilne stroje, prostor za shranjevanje čistilnih sredstev in delovnih pripomočkov ter prostor za garderobo osebja;
* plačeval naročene storitve v dogovorjenih rokih v skladu z določili te pogodbe.

1. **člen**

Izvajalec se obvezuje, da bo:

* vsa dela iz pogodbe opravljal kot dober gospodar, strokovno pravilno, vestno in kvalitetno v skladu z vsemi zahtevami navedenimi v tej pogodbi in njenih prilogah, ob sodelovanju z naročnikom,
* pri izvajanju storitev ravnal gospodarno pri porabi električne energije in pri uporabi vode ter skrbel za ekonomično uporabo ostalih virov;
* storitve opravljal tako, da ne bo moten delovni proces naročnika;
* zagotovil razpoložljivost potrebnih človeških in finančnih virov;
* zagotovil lasten kader, usposobljen za izvajanje storitev čiščenja, tako, da bodo storitve čiščenja potekale nemoteno in v skladu z zahtevami naročnika;
* po končanem izvajanju storitev v popoldanskem času zaprl vsa okna v pritličju in zaklenil vrata pisarn in ostalih delovnih prostorov (ambulanta, dnevni center, pisarne);
* na nujno zahtevo naročnika se odzval takoj oz. najkasneje v eni uri od sprejema obvestila;
* vsako namerno ali nenamerno poškodovanje opreme takoj prijavil skrbniku pogodbe na strani naročnika;
* vse spremembe glede kadrov, ki izvajajo storitve čiščenja in nadzora usklajeval s soglasjem naročnika oziroma s skrbnikom pogodbe na strani naročnika;
* omogočal ustrezen nadzor naročniku;
* pri delu uporabljal svoja osnovna sredstva, material in čistilna sredstva v obsegu in na način, ki so potrebna, da se doseže dogovorjena kakovost čiščenja pod pogojem, da z njihovo uporabo ni ogroženo zdravje, da so spoštovani higienski predpisi in da ne bodo povzročali poškodb na poslovnih prostorih in opremi;
* zagotovil ustrezno izobraževanje delavcev najmanj iz osnov higienskega minimuma, higiene rok z uporabo rokavic, pripravo in uporabo čistil in razkužil in iz varstva pri delu in varstva pred požarom;
* zagotovil sredstva za delo (pripomočki za čiščenje po enostopenjskem sistemu, čistilne stroje, vozičke za čiščenje, ipd.) in celoten material za čiščenje in razkuževanje (čistila, razkužila in čistilni pribor), razen razkužila za roke, katerega zagotavlja naročnik, izvajalec poskrbi le za njegovo nameščanje;
* zagotovil material za sanitarije (WC papir, toaletne brisače in tekoče milo za roke, krtačke za čiščenje WC školjk, podajalnike za papir in milo, ipd.), PVC vrečke za vse vrste košev za smeti;
* zagotovil osebna zaščitna sredstva, delovno obleko in obutev za delavce, ki bodo izvajali storitve po tej pogodbi;
* naročniku dostavil najkasneje v roku 10 dni od podpisa pogodbe poimenski seznam delavcev, ki bodo izvajali storitve po tej pogodbi;
* za delavce, ki bodo izvajali storitve po tej pogodbi, redno poravnaval vse obveznosti v skladu z Zakonom o delovnih razmerjih in panožno kolektivno pogodbo ter redno odvajal vse zakonsko določene dajatve in prispevke;
* da bodo delavci zavarovani za primer poškodb na delovnem mestu ter da za primer poškodbe delavca na delovnem mestu ne bo odškodninsko terjal naročnika.

Izvajalec je odgovoren za izvajanje ukrepov varstva pri delu za vse osebe, ki opravljajo storitve čiščenja. Izvajalec je prav tako odgovoren izvajati vse ukrepe varstva pri delu, ki preprečujejo nastanek morebitnih poškodb stanovalcem, zaposlenim in obiskovalcem naročnika. Pogodbeni stranki se dogovorita, da bosta pred začetkom izvajanja storitev čiščenja sklenili pisni sporazum, s katerim bosta skladno z 39. členom Zakona o varnosti in zdravju pri delu (Uradni list RS, št. 43/11) določili skupne ukrepe za zagotavljanje varnosti in zdravja pri delu in osebo, ki bo odgovorna za izvajanje teh ukrepov.

Vsa univerzalna čistila, čistila za sanitarne prostore, čistila za okna in papirnate brisače ter toaletni papir morajo izpolnjevati temeljne okoljske zahteve navedene v prilogi Uredbe o zelenem javnem naročanju. Izvajalec zagotavlja, da bo uporabljal tista sredstva, ki jih je navedel v ponudbi in za njih dostavil zahtevano dokumentacijo. V primeru zamenjave sredstev mora izvajalec pred začetkom njihove uporabe dostaviti vso dokumentacijo, ki je zahtevana v prilogi Uredbe o zelenem javnem naročanju.

1. **člen**

Delavcem izvajalca ni dovoljen vpogled v poslovno in zdravstveno dokumentacijo, ki se nahaja v prostorih naročnika.

Delavci izvajalca so dolžni varovati kot poslovno skrivnost podatke iz zdravstvene dokumentacije naročnika in podatke iz poslovne dokumentacije, kadar so jim dosegljivi zaradi njihovega dela. Ravno tako so dolžni varovati osebne podatke v skladu s predpisi s področja varstva osebnih podatkov.

Izvajalec se zavezuje, da bo vse svoje delavce, ki bodo opravljali storitve za naročnika, seznanil z dejstvom, da tako disciplinsko kot odškodninsko odgovarjajo za sleherno razkritje ali drugačno zlorabo naročnikovih zaupnih podatkov in za odtujitev naročnikovih in/ali osebnih predmetov stanovalca ali zaposlenega delavca naročnika.

Delavcem izvajalca je na delovno mesto prepovedano pripeljati osebe, ki niso v delovnem razmerju ali pogodbenem razmerju z izvajalcem.

Delavcem izvajalca je prepovedano:

* odnašanje stvari in predmetov iz prostorov naročnika,
* odpiranje omar, predalov ali drugih zaprtih ali zaklenjenih delov pohištva,
* uporabljati računalniško in drugo opremo naročnika,
* uporabljati telefon v lasti naročnika, razen v službene namene.

1. **člen**

Izvajalec je dolžan opravljati storitve tako, da pri tem ne bo ogrožena oprema, aparature in ostalo premoženje naročnika. Ravno tako je izvajalec dolžan poskrbeti, da ne pride do padcev ali drugih poškodb osebja, stanovalcev ali obiskovalcev zaradi mokrega čiščenja talnih površin.

Izvajalec je odgovoren za vso škodo, ki nastane na objektu in v okolici objekta zaradi ravnanja njegovih delavcev. Izvajalec je dolžan naročniku poravnati vso škodo, ki bi nastala pri opravljanju storitev, določenih s to pogodbo. V kolikor tovrstnih poškodb ne odpravi na svoje stroške in v dogovorjenem roku, lahko to zagotovi naročnik na stroške izvajalca. V tem primeru bo naročnik ta strošek odštel od zneska mesečnega računa.

Škodo povzročeno s strani izvajalca tretjim osebam med izvajanjem storitev, je izvajalec dolžan poravnati oškodovancu na svoje stroške.

Ugotavljanje nastale škode, razkritje ali drugačno zlorabo zaupnih in osebnih podatkov in odtujitev predmetov naročnika, stanovalca ali zaposlenega delavca naročnika opravita odgovorni osebi z zapisnikom in se dogovorita o povrnitvi nastale škode.

Naročnik v primeru nastale škode lahko unovči tudi finančno zavarovanje.

1. **člen**

Izvajalec bo med opravljanjem pogodbenih obveznosti v poslovnih prostorih naročnika samostojno poskrbel za vse predpisane ukrepe varstva pri delu in bo za izvajanje teh ukrepov, v skladu z izjavo o varnosti z oceno tveganja in predpisi, ki urejajo področje zdravja in varstva pri delu, prevzel polno odgovornost za posledice njihove opustitve.

Vse upravne zadeve v zvezi z uporabo delovnih naprav in zaposlitvijo osebja izvajalca ureja in zanje odgovarja izvajalec sam ter nosi tudi eventualno nastale stroške.

1. **člen**

Izvajalec storitev po tej pogodbi prevzame popolno odgovornost za izvajanje storitev v skladu z vsemi predpisi, ki urejajo področje čiščenja in razkuževanja v socialno varstvenih zavodih, vključno s predpisi s področja varstva pri delu, protipožarnega varstva, varovanja okolja, sanitarno higienskih in zdravstvenih pogojev ter pregledov in izpolnjevanja pogojev, ki jih morajo izpolnjevati delavci, ki izvajajo storitve po tej pogodbi.

V primeru krivdnih razlogov na strani izvajalca storitev po tej pogodbi, ki zaradi predpisov prenašajo odgovornost na naročnika, bo izvajalec naročniku povrnil vso materialno in moralno škodo, ki bi nastala po njegovi krivdi.

1. **člen**

Izvajalec je dolžan zbrane smeti in odpadke sproti odstranjevati z mesta nastanka v ustrezen zunanji kontejner, namenjen za določeno vrsto odpadkov. Kontejnerji so postavljeni ob ograji doma. Za reden odvoz teh odpadkov skrbi naročnik.

Izvajalec mora zagotoviti ločenost že ločeno odloženih odpadkov (stekla, papirja, plastike in embalaže), odpadke in smeti, ki so izven košev za smeti pa tudi ločevati pred odlaganjem v zabojnike za ločeno zbiranje odpadkov.

Izvajalec je dolžan v skladu z veljavno zakonodajo ločeno odstranjevati odpadno embalažo od čistilnih sredstev. V ta namen mora zagotoviti lastni zabojnik za zbiranje, katerega namesti na z naročnikom dogovorjeno mesto in zagotoviti reden odvoz teh odpadkov na ustrezno deponijo.

**NADZOR NAD IZVAJANJEM DEL**

1. **člen**

Naročnik ima pravico nadzorovati izvajanje storitev po tej pogodbi in dajati delavcem izvajalca navodila. Izvajalec je naročniku dolžan omogočiti stalen nadzor nad opravljenim delom. Naročnikova navodila, pripombe, opažanja, ocena kvalitete in obsega izvajanja storitev so za izvajalca obvezni in mora zagotavljati njihovo izvajanje.

Vse reklamacije glede kakovosti in količine opravljenega dela bo naročnik sporočil izvajalcu (odgovorni osebi za kakovost) po telefonu ali po e-pošti.

Odgovorna oseba za kakovost pri naročniku: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Odgovorna oseba za kakovost pri izvajalcu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **člen**

Izvajalec predloži ob pričetku dela po tej pogodbi poimenski seznam delavcev, ki bodo opravljali storitve po tej pogodbi in predstavi delavce odgovorni osebi naročnika. Enako velja ob vsaki novi razporeditvi delavca/ev.

Za zagotavljanje kontinuiranega in kvalitetnega opravljanja storitev čiščenja, se izvajalec izrecno zavezuje, da bo v času odsotnosti posameznih delavcev zagotovil takojšnje enakovredno nadomeščanje z drugimi delavci.

Izvajalec je dolžan zagotavljati tudi lasten za nadzor nad kvaliteto opravljenih storitev in vsaj dvakrat na mesec strokovni nadzor. Naročnik lahko zahteva izvajanje strokovnega nadzora enkrat tedensko. Strokovni nadzor bo izvajala oseba s strokovno izobrazbo vsaj raven 7 (raven izobrazbe po Slovenskem ogrodju kvalifikacij), smer sanitarni inženir, z najmanj eno leto delovnih izkušenj s področja vodenja in nadziranja procesov čiščenja, od tega enkrat skupaj s predstavnikom naročnika. Na skupnem pregledu se pregleda tudi zapisnik pregleda, ki ga je opravil izvajalec sam. Poročilo o izvedenem strokovnem nadzoru skupaj s predstavnikom naročnika je priloga računa.

**FINANČNO ZAVAROVANJE**

1. **člen**

Izvajalec je dolžan ob podpisu pogodbe ali najkasneje v desetih dneh po podpisu pogodbe predložiti naročniku tri (3) bianco menice z menično izjavo (z oznako »brez protesta« in plačljivo na prvi poziv) in pooblastilom za izpolnitev v skupni višini 10% pogodbene vrednosti z DDV z veljavnostjo do 30. 9. 2023.

Naročnik bo vnovčil garancijo za dobro izvedbo pogodbenih obveznosti do največ 10% pogodbene obveznosti z DDV če:

* izvajalec svojih obveznosti do naročnika ne izpolni skladno s pogodbo, v dogovorjeni kvaliteti, obsegu in roku ter v skladu z dokumentacijo v zvezi z oddajo javnega naročila in ponudbeno dokumentacijo;
* izvajalec po svoji krivdi odstopi od pogodbe;
* naročnik po krivdi izvajalca odstopi od pogodbe;
* naročnik med izvajanjem del ugotovi, da dela dejansko izvaja subjekt, ki ni izvajalec, priglašen podizvajalec ali partner v skupnem nastopu;
* izvajalec naročniku povzroči škodo, ki je ne poravna v roku, ki ga bo določil naročnik;
* izvajalec naročniku poda zavajajoče ali lažne informacije, podatke ali dokumente, zaradi česar mora naročnik javno naročilo razveljaviti.

1. **člen**

V primeru nekvalitetnega opravljanja storitev čiščenja je izvajalec dolžan takoj po opozorilu naročnika izvesti kvalitetno storitev oziroma odpraviti pomanjkljivosti. V primeru, da se nekvalitetno izvajanje storitev ponavlja, izvajalec pa se ne odziva na opozorila naročnika, lahko naročnik vnovči garancijo za dobro izvedbo pogodbenih obveznosti. Naročnik lahko iz navedenega razloga odpove pogodbeno razmerje.

**SOCIALNA KLAVZULA**

1. **člen**

Pogodba preneha veljati, če je naročnik seznanjen, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca pogodbe o izvedbi javnega naročila.

**PROTIKORUPCIJSKA KLAVZULA**

1. **člen**

Pogodbeni stranki potrjujeta, da sta seznanjeni in se zavedata dejstva, da je predmetna pogodba nična, če je ali bo v katerikoli fazi sklepanja ali izvajanja te pogodbe kdo v imenu ali na račun izvajalca predstavniku ali posredniku naročnika obljubil, ponudil ali dal kakšno nedovoljeno korist za pridobitev posla po tej pogodbi, za sklenitev posla pod ugodnejšimi pogoji, za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je ali bo naročniku povzročena škoda ali pa je ali bo omogočena pridobitev nedovoljene koristi predstavniku ali posredniku naročnika in/ali izvajalcu ali njegovemu predstavniku, zastopniku ali posredniku.

V primeru kršitve ali poskusa kršitve te klavzule, je že sklenjena in veljavna pogodba nična. V kolikor pogodba še ni veljavna, se šteje, da pogodba ni bila sklenjena.

**SPREMEMBE POGODBE**

1. **člen**

Pogodba se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki, razen če ni v tej pogodbi določeno drugače. Če katerakoli od določb te pogodbe je ali postane neveljavna, to ne vpliva na ostale določbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.

**REŠEVANJE SPOROV**

1. **člen**

Pogodbeni stranki bosta kakršnakoli nesoglasja v zvezi s to pogodbo najprej skušali rešiti sporazumno in izvensodno, če pa to ne bi bilo mogoče in bi katerakoli pogodbena stranka svoje zahtevke zoper drugo pogodbeno stranko iz naslova te pogodbe uveljavljala pred sodiščem, pa je za odločanje krajevno pristojno stvarno pristojno sodišče po sedežu naročnika.

**RAZVEZNI POGOJ**

1. **člen**

Naročnik bo po izteku vsakih šest mesecev od sklenitve te pogodbe preveril ali je na dan tega preverjanja pri izvajalcu izpolnjena ena ali več naslednjih okoliščin:

1. da izvajalec ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednost teh neplačanih zapadlih obveznosti na dan preverjanja znaša 50 eurov ali več. Šteje se, da izvajalec ne izpolnjuje obveznosti iz prejšnjega stavka tudi, če na dan preverjanja ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne preverjanja;
2. da je izvajalec izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami;
3. da je v zadnjih treh letih pred dnevom preverjanja pristojni organ Republike Slovenije ali druge države članice ali tretje države pri izvajalcu ugotovil najmanj dve kršitvi v zvezi s:
   1. plačilom za delo,
   2. delovnim časom,
   3. počitki,
   4. opravljanjem dela na podlagi pogodb civilnega prava kljub obstoju elementov delovnega razmerja ali
   5. v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek. *(Z odločbo Ustavnega sodišča RS št. U-I-180/19-17 je zadržano izvajanje tretje alineje tega člena.)*

Preverjanje iz prejšnjega odstavka naročnik izvede s pridobitvijo podatkov iz uradnih evidenc.

Če je izvajalec pravna oseba s sedežem v drugi državi članici ali tretji državi mora izvajalec v roku petih dni po poteku vsakih šest mesecev od sklenitve pogodbe kot dokazilo, da nista izpolnjena razloga iz 1. in 3. alineje prejšnjega odstavka, naročniku posredovati potrdilo, ki ga izda pristojni organ v drugi državi članici ali tretji državi. Če država članica ali tretja država teh potrdil ne izdaja ali če ti ne zajemajo vseh iz 1. in 3. alineje prejšnjega odstavka, jih je mogoče nadomestiti z zapriseženo izjavo, če ta v državi članici ali tretji državi ni predvidena, pa z izjavo določene osebe, dano pred pristojnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima sedež gospodarski subjekt.

V primeru, da izvajalec s sedežem v drugi državi članici ali tretji državi ne dostavi dokazil v roku petih dni po poteku vsakih šest mesecev od sklenitve pogodbe, se šteje, da je izvajalec v enakem položaju, kot če bi bile izpolnjene okoliščine iz prvega odstavka tega člena. *(Ta odstavek v pogodbi ostane, če je izvajalec s sedežem izven R Slovenije.)*

1. **člen**

V primeru ugotovljene izpolnitve okoliščine iz prvega odstavka prejšnjega člena, bo naročnik v roku petih dni o tem obvestil izvajalca in takoj, vendar najkasneje 30 dni od poteka roka za preverjanje iz prvega odstavka prejšnjega člena, začel nov postopek javnega naročanja.

1. **člen**

Ta pogodba je sklenjena pod razveznim pogojem, ki se v primeru izpolnitve okoliščin iz prvega odstavka 26. člena ter ob upoštevanju prejšnjega člena, uresniči z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

**ODSTOP OD POGODBE**

1. **člen**

Stranki pogodbe soglašata, da lahko naročnik odstopi od pogodbe v naslednjih primerih:

* da izvajalec z začetkom izvajanja pogodbenih storitev ne začne niti v dodatno postavljenem roku naročnika;
* če izvajalec brez soglasja naročnika poveča ceno storitev;
* če izvajalec ne izvaja storitev skladno s to pogodbo in ne upošteva reklamacij naročnika;
* če naročnik ugotovi, da izvajalec krši delovno pravno zakonodajo in predpise s področja socialne varnosti, varstva pri delu in varstva pred požarom;
* če izvajalec preneha poslovati ali mu je prepovedano opravljanje dejavnosti na osnovi sodne ali druge prisilne določbe;
* če izvajalec izvaja dela s podizvajalci, ki jih ni priglasil ali podizvajalci, ki jih je naročnik zavrnil;
* v drugih primerih, navedenih v tej pogodbi.

Izvajalec sme odstopiti od pogodbe:

* če naročnik tudi po naknadno postavljenem roku ne poravna svojih finančnih obveznosti in
* v primeru razlogov, ki so določeni v Obligacijskem zakoniku.

1. **člen**

V vsem ostalem, kar posebej ne ureja ta pogodba, veljajo splošno veljavni zakoni in predpisi, ki se nanašajo na predmet te pogodbe.

1. **člen**

Pogodba se sklepa za čas od 1. 9. 2020 do 31. 8. 2023 in stopi v veljavo po predhodnem podpisu obeh pogodbenih strank in predložitvi zavarovanja za dobro izvedbo pogodbenih obveznosti. Dela po tej pogodbi se začnejo izvajati 1. 9. 2020.

Pogodba je sklenjena v dveh izvodih, od katerih prejme naročnik en izvod in izvajalec en izvod.

**IZVAJALEC: NAROČNIK:**

|  |  |
| --- | --- |
|  | Dom starejših občanov Črnomelj |
|  | Ul. 21. oktobra 19c, Črnomelj |
|  |  |
|  | Valerija Lekić Poljšak |
|  | direktorica |
|  |  |